Pajenn:Le Gonidec - Bibl Santel pe Levr ar Skritur Sakr, eil levr.djvu/164 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/164\nzé : Treûz ar vrô-zé ; ha ma lazann ann dûd hag al loéned :\n18. Ha pa vé ann tri dén-zé enn hé c’hreiz ; ével ma ounn béô, émé ann Aotrou Doué, na zieûbin̄t na mipien, na merc’hed ; hôgen hî hô-unan a vézô dieûbet.\n19. Pé mar kasann ar vosen war ar vrô-zé, ha mar skuḻann va frouden war-n-ézhi er goâd, ô tispenna enn-hi ann dûd hag al loéned :\n20. Ha pa vé Noé, ha Daniel, ha Job enn hé c’hreiz ; ével ma ounn béô, émé ann Aotrou Doué, na zieûbin̄t na mipien, na merc’hed ; hôgen hî a zieûbô hô énéou hô-unan gan̄d hô éeunder.\n21. Koulskoudé ével-henn é lavar ann Aotrou Doué : Mar kasann kévret a-énep Jéruzalem va feder barn ar ré wasa, ar c’hlézé, hag ann naounégez, hag al loéned ferô, hag ar vosen, évit laza enn-hi ann dûd hag al loéned :\n22. Hiniennou a choumô enn-hi koulskoudé hag a vézô dieûbet, hag a gasô er-méaz hô mipien hag hô merc’hed ; chétu hi a zeûi d’hô kavout, ha c’houi a wélô hô hen̄chou hag hô ôbériou, hag é viot dic’hlac’haret diwar-benn ann droug em bézô kaset war Jéruzalem, hag ann holl en̄krez em bézô digaset war-n-ézhi.\n23. Hô tic’hlac’hari a rain̄t, pa wélot hô hen̄chou hag hô ôbériou ; ha c’houi a anavézô pénaoz né két héb abeg em bézô gréat kémen̄t-sé enn hé énep, émé ann Aotrou Doué.\nTud Jérusalem lékéat hével oud ar c’hoat gwini.\n1. Ha gér ann Aotrou a zeûaz din, ô 1avarout :\n2. Mâb dén, pétrâ a vézô gréat eûz ar c’hoat gwini, é-touez ann holl goajou, hag ann holl wéz a zô er c’hoajou ?\n3. Ha béz’ é helleur kéméroud eûz hé goat évid ôber eul labour-bennâg, pé ôber eunn hibil gan̄t-han̄, évit lakaad ennn dra a-zistribiḻ out-han̄ ?\n4. Chétu é rôeur anézhan̄ da voéd d’ann tân ; ann tân a losk ann daou benn anézhan̄, hag ar c’hreiz a zô lékéat é ludu ; ha mad é vézô da ôber eunn dra-bennâg ?\n5. Pa oa krenn, ne oa mâd da nétra ; pa vézô bét losket ha dévet gan̄d ann tân, ha mâd é vézô da eul labour-bennâg ?\n6. Râk-sé ével-henn é lavar ann Aotrou Doué : Ével ma em eûz roet ar c’hoat gwini, é-touez gwéz ar c’hoajou, d’ann tân évit béza dévet, ével-sé é rinn da dûd Jéruzalem.\n7. Ha mé a lakai va dremm enn hô énep ; don̄t a rain̄t er-méaz eûz ann tân, hag ann tân hô bévézô ; ha c’houi a wézô pénaoz eo mé ann Aotrou ; p’am bézô lékéat va dremm enn hô énep,\n8. Ha p’am bézô lékéat hô douar da véza dihen̄t ; ô véza ma in̄t bét gwallérien, émé ann Aotrou Doué.\nDizanaoudégez ha gwallou all Jéruzalem.\n1. Ha gér ann Aotrou a zeûas d’in, ô lavarout :\n2. Mâb dén, rô da anaout da Jéruzalem hé argarzidigézou ;\n3. Hag é liviri : Ével-henn é lavar ann Aotrou Doué da Jéruzalem : Da c’hrisien ha da wenn a zeû eûz a zouar Kanaan ; da dâd a oa Amorréad, ha da vamm sétéadez.\n4. Pa oud bét ganet, é deiz da c’hanédigez, né két bét trouc’het da végel ; n’oud két bét gwalc’het gan̄d dour évid da nétaat, na glanet gan̄t c’hoalen, na gôlôet gan̄t trésiou,\n5. Lagad é-béd n’en deûz bét truez ouz-id, évid ôber enn da géver unan eûz ann traou-zé, ha diskouéza hé drugarez d’id ; hogen taolet oud bét war c’horré ann douar gan̄d dispriz da éné, enn deiz é péhini oud bét ganet.\n6. Hôgen ô tréménout ébiou d’id, az kwéliz flastret dindân ann treid\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/164&oldid=162755 »\nKemmoù diwezhañ degaset d'ar bajenn-mañ d'an 28 Mae 2020, da 18:06.


Emgann Zamora - Wikipedia\nEmgann Zamora, anvet ivez emgann Villagodio en spagnoleg, zo un emgann e-kerzh Brezel dieubidigezh Spagn d'ar 6 a viz Genver 1809 e Zamora, en Spagn, etre un arme c'hall renet gant ar jeneral Pierre Maupetit hag ur bagad soudarded eus Galiza dindan Agustín Manso. Trec'h e voe ar C'hallaoued.\nTra m'edo arme Napoleone Buonaparte war-lerc'h ar Saozon e hanternoz Spagn abaoe dibenn 1808, e chomas sac'het marc'hegerien ar jeneral Maupetit dirak kêr Zamora, pa oa bet serret ar perzhier gant ar bobl. Soudarded all a zeuas da harpañ a-benn an 10 a viz Genver ha neuze e voe kemeret kêr gant ar Gall Maupetit.\nAdtapet diwar « https://br.wikipedia.org/w/index.php?title=Emgann_Zamora&oldid=1896894 »\nKemmoù diwezhañ degaset d'ar bajenn-mañ d'an 4 Meu 2021, da 16:45.


Trede levr - LVII - Wikimammenn\nTrede levr - LVII\n◄ Red eo d’e-omp en em zilezel hon-unan ha heulia skouer Jezuz-Krist enn eur zougen hor groaz ni ivez Trede levr - LVII Arabad eo klask gouzout ann traou huel a zo dreist hor spered hag ive barnedigesiou ann Aotrou Doue ►\nSEIZVED KENTEL HAG HANTER-KANT.\nAnn den ne dle ket en em zigalounekaat mar teu da bec’hi a-wechou.\n1. — Jezuz-Krist. — Va map, ann den a oar gouzanv hep klemm hag a zo he galoun izel e kreiz ar poaniou, hen-nez a blij muioc’h d’in eget ann hini a zo leun a frealzidigez hag a zoujans Doue e-kreiz al levenez. Perak en em nec’hit-hu pa vez great pe lavaret enn hoc’h enep eunn dra zister-bennag ? Ha pa ve lavaret pe great gwasoc’h tra c’hoaz, ne dlefac’h ket beza divarc’het tamm e-bed. Ankounac’hait ann holl draou-ze.\nNe d-eo ket se eunn dra nevez, ne d-eo ket ar c’henta rebech a zo bet great d’e-hoc’h, ha ne vezo ket ann diveza ken-nebeut, mar bez hirr ho puez. Neiz a-walc’h hoc’h euz pa ne zigouez gan-e-hoc’h droug e-bed ; oc’h-penn zo, rei a rit aliou mad d’ar re all ha gouzout a rit ive rei nerz d’ezho dre ho komziou. Pegen dishevel oc’h-hu kerkent ha ma teu a-dreuz-hent enn hoc’h enep ann distera enebiez ; neuze ez a da netra ho nerz, ha ne ouzoc’h e pe du trei.\nAnavezit peger braz eo ho sempladurez ; aliez-aliez hoc’h euz desket kement-se diwar ho koust enn traou distera a zo c’hoarvezet gan-e-hoc’h. Ha koulskoude, evit ho silvidigez eo e c’hoarvez gan-e-hoc’h ann traou-ze ha re all evel-d-ho.\n2. — Pellait diouz ho kaloun, gwella mac’h hellot, ar sonj euz ann traou-ze a ra poan d’e-hoc’h ; ha mar teuont da steki enn-hoc’h, n’en em zigalounekait ket, n’em em nec’hit ket pell amzer. Ma n’oc’h ket evit ho gouzanv gant levenez, diana gouzanvit anezho hep klemm. Mar hoc’h euz poan o klevet traou er c’hiz-ze, mar d-a drouk enn-hoc’h, gwaskit war-n-hoc’h hoc’h-unan ha diwallit na’z afe euz ho kenou ger dichek e-bed a ve gwall skouer d’ar re a zo sempl.\nBuhan e torro nerz ann drouk a zo enn-hoc’h, ha poan ho kaloun a vezo distanet gant ar c’hras o tistrei. Me zo beo c’hoaz, eme ann Aotrou, bez’ emoun e-tal da vont da rei d’e-hoc’h brasoc’h skoaz ha brasoc’h frealz eget kent, mar fell d’e-hoc’h lakaat ho fisians enn-oun ha pidi ac’hanoun gant gwir feiz.\n3. — Bezit eta kalounekoc’h hag en em likit a du da c’houzanv poaniou brasoc’h c’hoaz. Na gredit ket e ve pep tra kollet evid-hoc’h mar hoc’h euz enkrez aliez ha mar d-oc’h gwall demptet. Ne d-oc’h ket eunn Doue, eunn den oc’h ; ne d-oc’h ket eunn eal, kik n’oc’h ken.\nPenaoz e vec’h-hu evit kaout bemdez ann nerz a zo red evit kenderc’hel er mad, rak ann Eal enn env hag ann den kenta er baradoz n’ho deuz ket bet ann nerz ze. Me eo a astenn va dourn evit sevel hag evit savetei ar re a zo enn anken, ha sevel a rann, beteg enn-oun-me zo Doue, ar re a anavez peger sempl int.\n4. — Ann ene mad. — Aotrou, ra vezo binniget ho komziou ; ho komziou a zo gwelloc’h d’am c’haloun eget ne d-eo ar mel d’am genou. Na petra rafenn-me e-kreiz kemend all a boaniou hag a enkrez, ma ne blijfe gan-e-hoc’h rei nerz d’in dre ho komziou santel ?\nHa fors zo petra a c’houzanvann, gant mac’h erruinn e porz ar zilvidigez ? Grit d’in kenderc’hel er mad beteg ann deiz diveza ; grit ma vezinn euruz pa’z inn diwar ar bed.\nHo pezet sonj ac’hanoun, o va Doue, ha kasit ac’hanoun dre ann hent eeun da rouantelez ann env. — Evel-se bezet great.\nNe d-eo ket a-walc’h d’ann den gouzanv ar re all, red eo c’hoaz d’ezhan en em c’houzanv he-unan. Ne d-eo ket ar gwir c’hlac’har hervez Doue, rogentez ar galoun eo a laka da zevel enn-omp poaniou c’houero, goude m’hon euz great eur pec’hed-bennag. Ann hini a zo izel he galoun, ann hini a oar peger sempl eo, en-nez n’eo ket souezet e teufe da goueza ; goela a ra war pep lamm en deuz, goulenn a ra ma vezo distaolet he bec’hed diwar-n-ezhan ; ha goude-ze e sao sioul evit stourm kalounekoc’h eget kent. Fazia a zo fall evit gwir ; en em zigalounekaat goude fazia a zo fall ive. N’en em zigalounekafe ket ann den ma oufe sellet hep nec’h ouz he zempladurez, ha ma en defe fisians enn hini a hell parea anezhan. Evesait ha pedit evit na gouezot ket enn demptasion. Mar teu ann demptasion da veza treac’h d’e-hoc’h, evesait ha pedit muioc’h a ze c’hoaz, ha diwallit na gollfac’h ar peoc’h, rak hon Doue a zo eunn Doue a beoc’h, gervel a ra ac’hanomp er peoc’h.\nRa vezo eta gan-e-omp bepred gras, trugarez ha peoc’h Doue ann Tad, ha peoc’h ann Aotrou Jezuz-Krist; ra vezint-hi o kas ac’hanomp, dre greiz poaniou ar vuez-man, d’ar vuez ha d’ann euruzded a bado da viken.\nAdtapet diwar « https://br.wikisource.org/w/index.php?title=Trede_levr_-_LVII&oldid=94329 »\nKemmoù diwezhañ degaset d'ar bajenn-mañ d'an 28 Her 2016, da 11:25.


Ryszard Kapuściński (4 a viz Meurzh 1932 e Pinsk, e Belarus a-vremañ -- 23 a viz Genver 2007 e Varsovia) a oa un istorour, un c'hazetenner, un bruder, ur barzh hag ul luc'hskeudenner polonat dibabet evit ar priz Nobel. Savet en deus abadennoù-kelaouiñ e-touez ar re baour en Afrika en ur vevañ en o zouez. Dielfennet en deus ivez, gant ur spered lemm, renad Shah Iran, Europa gomunour, ha savet en deus ur bushezskrid eus an Negus.\nE levr Koad du a zo bet dilennet Levr gwellañ bloavezh 2000 gant Tud ar gazetenn Lire. Tapet e oa bet gantañ ivez e 2003 ar priz "Priñs Asturiez". Hemañ 'zo unan eus ar skrivagnerien bolonat ar muiañ troet e oberennoù er bed a-bezh.\n2 Oberennoù troet e galleg\nOberennoù troet e galleg[kemmañ | kemmañ ar vammenn]\nArroudennadoù[kemmañ | kemmañ ar vammenn]\nRyszard Kapuściński, e Imperium :\n« Teir ez eo ar gwalennoù fallañ evit ar bed. Da gentañ, gouli ar vroadelouriezh. Da c'houde, gouli ar ouennelouriezh. Hag evit echuiñ, gouli ar diazezouriezh relijiel. Teir bosenn unanet dre an hevelep tro-spered, ar memes anver boutin, an diboellegezh klokañ, argadus hag hollc'halloudek. Ne c'haller ket mont tre en ur spered tizhet gant unan eus ar c'hlenvedoù-se. »\nAdtapet diwar « https://br.wikipedia.org/w/index.php?title=Ryszard_Kapuściński&oldid=1705905 »\nKemmoù diwezhañ degaset d'ar bajenn-mañ d'an 11 Mez 2016, da 18:24.


Publié le 8/02/13 13:20 -- mis à jour le 00/00/00 00:00\nAn AFB-EKB a zo a-du penn-da-benn evit goulenn ur chadenn Pellwelerezh diyezhek (galleg-brezhoneg) da dalvezout evit ar sellourien war Breizh a-bezh. Nec'het groñs eo gant an plas dister roet d'ar Brezhoneg er programmoù, un dismegañs e-keñver al lezennoù etrevroadel kempennet evit reiñ doujañs ouzh liesterzh ar yezhoù.\nAbalamour da se, goulenn a reomp gant an dud, arruet skuizh gant ur vezh sorse, mond niverus dirag an ti France3 Naoned, Brest ha Roazhon d'ar sadorn 9 a viz c'hwevrer.\nRe bell eus Brest ha Roazhon emaon o chom med ganeoc'h e vo ma spered. Ur chadenn diyezhek dioustu !!! Red eo stourm evit ar yezh beteg an trec'h. Hep brezhoneg, Breizh ebet.


Pajenn:Morvan - Buez ar Zent, 1894.djvu/855 - Wikimammenn\nPajenn:Morvan - Buez ar Zent, 1894.djvu/855\nhe vreudeur evit en em rei holl da zervich Doue e kouent Gael. Ne oa c’hoaz neuze nemed daou pe dri bloaz var’nn ugent.\nEtre daou, eur vandenn Vretouned a zaillaz var douar Frans enn eur ober skrab var gement tra a c’hellent da baka. Dagobert, roue Frans, a ieaz drouk ennhan pa glevaz ann dra-ze, hag a zigasaz sant Alar da Vreiz da lavaret da Judikael e raje brezel d’ezhan ma ne raparje ket ar gaou o doa great he zujidi. Sant Alar ha roue Breiz n’o devoue ket a boan oc’h en em glevet. Judikael\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/855&oldid=138106 »


(Adkaset eus Laozi)\nLao Zi ( 老子, pinyin Lǎo Zǐ, ÉFEO  Lao-Tseu, “Mestr Lao” pe “Lao Gozh”) a reer eus un dudenn deskrivet evel ur prederour kevrinek e Sina gozh.\nLi ( 李, "prunenn"  ) e oa e anv-familh, Er ( 耳, "skouarn") e anv bihan, Bo Yang e lesanv ha Dan e anv dalif.\nPelloc’h avat en hevelp skrid e komz Sima Qian eus ul Lao Lài Zi ( 老來子, "Mestr Lao da zont") a skrivas ul levr 15 rann enni hag a oa kempred gant Konfusius (551-479 KJK) ; pelloc’h c’hoazh e kaver ul Lao Dan anavezet, anezhañ un istorour hag un urisinour a vevas dindan ren an dug Xian (384-362 KJK) er Stad Qin.  \nE deroù ren ar remziad Han (202 KJK-220 GJK) en em vodas an Daoidi gentañ tro-dro d’an Dao De Jing da ziazezañ skol an Huanglao Dao, “Dao an Impalaer Melen”  a bouezas evit ma vije damkan an ober hep ober (gwelet Daoegezh) lakaet e pleustr er politikerezh en enep da reolennoù strizh heulierien Konfusius.\nAdtapet diwar « https://br.wikipedia.org/w/index.php?title=Lao_Zi&oldid=1823464 »


Sifr Vigenère - Wikipedia\nAnv zo eus Sifr Vigenère, diwar anv Blaise de Vigenère .\nSifr Vigenère, diwar anv Blaise de Vigenère, zo un doare da rinegañ pe enkriptañ ur skrid, da lâret eo kuzhat e ster en ur gemmañ al lizherennoù anezhañ. Diazezet eo war Sifr Kaezar.\nGant Sifr Kaezar e vez eilpennet al lizherennoù en ur zilec'hiañ anezho atav hervez ar memes doare. E o tont da vezañ H da skouer, ha F o tont da vezañ I. Gant sifr Vigenère avat e cheñch renk an dilec'hiañ en ur heuliañ ur ger-kuzh. An hentenn-se a oa bet deskrivet evit ar wech kentañ gant Giovan Battista Bellaso en e levr La cifra del. Sig. Giovan Battista Bellaso bet embannet e 1553. Un nebeud bloavezhioù goude e oa ijinet ur sistem heñvel gant Blaise de Vigenère ha dezhañ e o bet roet tadelezh an hentenn-mañ dre fazi en XIXvet kantved. Alese an anv Sifr Vigenère a zo chomet betek an deiz hiziv. Brudet eo an doare rinegañ mañ dre ma'z eo aes da gompren ha da implijout. Soñjet oa bet e-pad ur mare e oa dibosupl da derriñ met daoust ma'z eo kalz diaesoc'h da derriñ eget sifr Kaezar ez eo posupl hen ober.\nUr skouerenn eus pladenn rinegañ Arme ar C'hreisteiz e brezel diabarzh ar stadoù Unanet evel ma z eo diskouezet en National Cryptologic Museum\nAr wech kentañ e oa displeget sklaer penaos ober gant ur sistem enkriptañ lieslizherenneg e oa bet gant Leo Battista Alberti war dro 1467. 26 lizherenneg a c'hell bezañ implijet evel se en ur gregiñ gant ul lizherenn disheñvel pep tro. Ober a rae gant pladennoù metal evit tremen eus an eil lizherenneg d'eben. Sistem Alberti a cheñche lizherenneg goude bezañ rineget un nebeud gerioù ha merket e oa ar cheñchamantoù se er skrid enkriptet gant lizherenn gentañ al lizherenneg da implijout. Diwezhatoc'h e 1508 e oa bet ijinet an Tabula recta (Taolenn reizh) gant Johannes Trithemius e 1508, en e levr Poligraphia. Gantañ e oa deut benveg pennañ sifr Vigenère. Met aes e oa divinout pegoulz e tremene diouzh an eil lizherenneg d'eben. Sifr Trithemius eo anvet. Sifr Vigenère a oa bet deskrivet evit ar wech kentañ gant Giovan Battista Bellaso en e levr La cifra del. Sig. Giovan Battista Bellaso bet embannet e 1553. Savet e oa e hentenn diwar Tabula Recta Trithemius met ijinet e oa bet gantañ ober gant ur ger-kuzh, un alc'houez evit tremen eus an eil lizherenneg d'eben, goude pep lizherenn. Embannet e oa bet gant Blaise de Vigenère deskrivadur ur sistem heñvel evit Roue Bro C'hall Herri III e 1586. En 19 vet kantved e oa bet kredet e oa gantañ e oa bet kavet ijinadenn Bellaso. Brud a bakas Sifr Vigenère da vezañ dibosupl da derriñ. Ar skrivagner brudet ha matematikour Lewis Carrol (Charles Lutwidge Dodgson) a skrivas e 1868 e oa dibosupl da derriñ, en ur skrid evit ur magazin evit bugale, The Alphabet Cipher. E 1917 e oa skrivet ar memes tra er gelaouenn Scientific American. Ne oa ket gwir. E 1854 e oa bet torret ur stumm heñvel gant Charles Babbage. Gant Friedrich Kasiski e oa bet embannet an hentenn evit terriñ ar sistem rinegañ e kerz an 19 vet kantved. Er 16 vet kantved e vije bet torret dija gant kriptanalizennourien varrek. Aes a-walc'h eo da implijout sifr Vigenère war an dachenn, dreist holl pa implijer pladennoù engravet al lizherennegoù warno. E kerz brezel diabarzh ar Stadoù Unanet e oa bet implijet alies ar sistem mañ gant arme ar c'hreisteiz. Meur a wech e oa bet dirineget o lizhiri gant arme an hanternoz avat. Tri ger-kuzh o doa implijet e-kerz ar brezel "Manchester Bluff", "Complete Victory" "Come Retribution" pa dostaas fin ar brezel. Gilbert Vernam a glaskas gwellaat ar sistem. (Sifr Vernam Vigenère e 1918). Posupl e oa atav da gavout un doare da ziluziañ anezhañ avat. Diwar e labour avat e voe ijinet An alc'houez un tenn. Ur sistem rinegañ a ra gant un alc'hwez a vez cheñchet pep tro hag o vezañ ken hir hag ar skrid da enkriptañ. Ur sistem a vije dibosupl da derriñ, daoust ma n'eo ket gwall aes ober gantañ.\nPenaos enkriptañ ha digriptañ[kemmañ | kemmañ ar vammenn]\nKarrez Vigenère pe taolenn Vigenère table, tabula recta a vez graet diouti ivez, implijet e vez evit enkriptañ ha digriptañ.\nKarrez Vigenère pe taolenn Vigenère, pe an Tabula recta evel ma reer diouti c'hoazh, a c'hell bezañ implijet evit enkriptañ pe digriptañ ar skrid. Gant Sifr Kaezar e vez diblaset al lizherennoù atav diouzh ar memes niver a lizherennoù. E vije H da skouer, ha F a vije I, Y a vije A hag all... Gant sifr Vigenère eo ret cheñch niver al lizherennoù diblaset evit pep lizherenn. Evit rinegañ ar skrid e reer gant un daolenn, Karrez Vigenère. Warni eo skrivet al lizherenneg 26 gwech met o kregiñ gant ul lizherenn disheñvel pep tro, o n em zilec'hiañ war zu an tu kleiz. Evit pep lizherenn eus ar skrid enkriptet e implijer ul lizherenneg disheñvel tennet diouzh unan eus renkadoù an daolenn. Dibabet e vez al lizherenneg hervez ur ger-kuzh dibabet en a-raok. Kemeromp ur skouer. Evit rinegañ\nARSEIZHALC'HOUEZ Ma tibabomp ober gant ar ger kuzh «VIVIANA» e vo ret heuliañ ar patrom\nPep renkennad a grog gant al lizherenn alc'houez. 26 renkennad alc'houez a zo tu implijout met ne vo implijet nemet ar re a gaver er ger-kuzh, da lâret eo 4 hepken. V, I, A, N .\nEvit pep lizherenn eus ar skrid da enkriptañ e vo implijet tro ha tro pep lizherenn eus ar ger kuzh hag erlec'hiet e vo pep lizherenn gant an hini a vez kavet en e blas ouzh an daolenn, er renkennad a glot gant lizherenn ar ger kuzh. Al lizherenn A, lizherenn gentañ ar skrid a vez koublet gant V, lizherenn gentañ ar ger-kuzh. Klask a reer A e renkennad kentañ ar c'harrez ha diskenn a reer ar golonenn dindan, betek bezañ a-live gant renkennad V. Ar pezh a ro deomp al lizherenn V. Er memes doare e kemerer an eil lizherenn R, koublet e vez gant I ha diskenn a reer er golonenn dindan betek bezañ a live gant renkennad I., ar pezh a ro deomp un B Ha kenderc’hel a reer evel-se.\nSkid sklaer : A R S E I Z H A L C'H O U E Z\nAn Alc'houez : V I V I A N A V I V I A N A\nSkrid rineget : V B N N I M H V W Z Z U T Z\nEvit digriptañ ar skrid ez aer kuit diouzh ar renkennad a glot gant lizherenn gentañ ar ger kuzh. Mont a reer betek lizherenn ar skrid rineget hag erlec'hiañ a raer al lizherenn-se gant an hini zo er memes kolonenn e renkennad kentañ ar c'harrez. Setu amañ e kemerer al lizherenn V (lizherenn gantañ Viviana) heuliañ a reer ar renkennad o kregiñ gant V betek al lizherenn V (Lizherenn gentañ ar skrid rineget ) ha kemer a reer al lizherenn zo e nec'h ar golonenn-se, la lâret eo A. Ar memes tra evit al lizherenn I heuliañ a reer ar renkennad betek B ha kavet a reer e nec'h ar golonenn al lizherenn R ha kenderc'hel evel se.\nAdtapet diwar « https://br.wikipedia.org/w/index.php?title=Sifr_Vigenère&oldid=1985344 »\nKemmoù diwezhañ degaset d'ar bajenn-mañ d'an 8 Ebr 2022, da 15:52.


Journal de Renaud Camus, vendredi 9 août 2019\ncréée le vendredi 9 août 2019, 22 h 36\nmodifiée le vendredi 9 août 2019, 22 h 48Plieux, vendredi 9 août 2019, six heures et demie du soir. Notre promenade nocturne, la nuit dernière, a été très mouvementée. Tout avait pourtant très bien commencé, ~~~ ~~’~~~~~~ ~~~~~, ~~~~~ ~~~ ~~~~~~~~ ~~~~~~~, ~~~~~ ~~~~~~~~ ~~~~~ ~~~ ~~~~~~~ ~~~~~~~ ~~~~~~~~~~~~, simple et tranquille, ~~’~~~~ ~~~~~ ~~~~~~~ ~~~~~~~~~ ~~~ ~~~~~~~~~ ~~’~~~~~~~~, ~~~~ ~~~ ~~~~~~~~, ~~~ ~~~~~ ~~~ ~~~ ~~~~~~~~~~ ~~~~~~ ~~~~~~~ ~~~ ~~’~~~~~-~~~~~~~. ~~~ ~~~~~~~~ ~~~~ ~~~~~~~~ ~~~~~ ~~~~~~~, ~~~~ ~~~-~~~~, ce qui rend ~~~ ~~~~~ ~~~~~~~ ~~~~~ ~~~~~~, ~~~ ~~~~ ~~~~~~~~~~~~~~~ ~~~~~ ~~~~~~. ~~~ ~~~~~~ ~~ ~~~~~~~ ~~~ ~~~~~~~~~~ ~~~~~~ ~~~~~~~ ~~~~ ~~~~~~~ ~~~~~~~~ ~~~ ~~~~~ ~~~ ~~~~~~~~ ~~~~~~~, ~~~ nous avions comme ~~~~~~~ ~~~~~ ~~~~~~~ ~~~~~~~~~~~~~, ~~~~, ~~’~~~ quadrangle ~~~ ~~~~~~~~~~, ~~~~~~~ ~~~ ~~~~ ~~~~ ~~~~~~~~~ ~~~ ~~~~~~~~~~, ~~~~~~ ~~~~ ~~~ ~~~~~~~~~~~, ~~~ ~~~ ~~~ ~~~ ~~~~~~~, ~~~~ ~~~~~~~~~~ pages de Passage.\nLas, ~~~~~ ~~’~~~~ ~~~~~ ~~’~~~ ~~~~~. ~~~ ~~~~~~ ~~~~~~~ ~~~~~ ~~~~~~ ~~~~~ ~~~~~~ ~~~~~~~~ ~~~ ~~~ ~~~~~~~~~ ~~~~~ ~~~~~~~~~~ ~~~ ~~~~~~~-~~-~~~ ~~~~~~~~~ ~~~ ~~~~ ~~~~~. ~~~ ~~~~~~~~~~~~~ ~~~~~ la lune à ~~~~~~~ ~~~ ~~ ~~~~~~~ ~~~ ~~~ ~~~~~~, ~~~ ~~~~~~~ ~~~~ ~~~~~~~~~~~. ~~~~~~~~ ~~~’~~~ ~~’~~~~~~~ ~~ ~~’~~~~~~ ~~~~~ ~~’~~~~~~~~~~ ~~ ~~~~~ ~~~~~~~~~~, ~~~ ~~~~~ ~~~ ~~~~~~. ~~~~~, ~~~~~~ nous allions mettre ~~~ ~~~~~ ~~~~ ~~~~, ~~~ ~~ ~~~~~~~ ~~~ ~~~~~~~~~~ ~~~~~~~~. ~~~ ~~~~~~~ ~~~ ~~~~~~~~ ~~~~ ~~~~~~~~~ ~~~ ~~~~ ~~~~~~~~~~~, ~~~~ ~~~~~~~~~~ ~~~ ~~~~~~~~ ~~ ~~~~~~~. ~~~~~~~~ ~~~~~~~, et d’évidence terrorisé, ~~~ ~~’~~~~ ~~~~~~ ~~~~~ ~~~ ~~~~~, ~~~ ~~~ ~~~~~~ ~~~~~ ~~~~~ ~~~ ~~’~~~~~~~~ ~~~~~~~ ~~~~ ~~~~~~~~. ~~~~~~~ ~~ ~~~~~~ ~~~~~~ ~~~~ ~~~ ~~’~~~~ ~~~~~~~~~~~~~ ~~~~~~~~ ~~~~~ ~~’~~~~~~. Je fermai la ~~~~~~~ ~~~ ~~~~~~~~ ~~~ ~~~~~ ~~~~~~ ~~~~~ ~~~~~, ~~~~ ~~~~~ ~~~~~ ~~~ ~~~~~~~~~ ~~~~~~ ~~~~~, ~~~~~ ~~~~ ~~~~~~~ ~~’~~~~~~~~ ~~~~~~~~~~~ ~~~~~~~~~. ~~~ ~~~~~~~ ~~’~~ ~~’~~~~~~ ~~~~~~~~, ~~~ m’a même forcé ~~ ~~~~~~~~ ~~~ ~~~~~~~ ~~~~~~ ~~~~ ~~~~~ ~~~~~~~ ~~~~~~~~~, ~~~~~~ ~~~’~~~ ~~~~~~ ~~~~ ~~~~ ~~~~~~~ ~~~~~~~~~~~~~-~~~~~~~~~, ~~~~ ~~~~~ ~~~~~~~ ~~~~~~~~~~~~~. ~~~~~ ~~~~~ ~~~ ~~’~~ ~~~~~~~ ~~~~ ~~~ premier chemin, où ~~’~~~~~~ ~~~~~~~. ~~~ ~~~~~~ ~~~~~~ ~~~~~ ~~~ ~~~~~~~~, ~~~ ~~’~~~~ ~~~~~~~. ~~~ ~~~~~~ ~~~~~ ~~~~~~~~~~~~. ~~~~ ~~~~~~~~-~~~ ~~~~~ ~~~~~~ ~~~ ~~~~ ~~~~~~~~~~, ~~~~~ ~~~~~~~~, ~~ ~~~~~~~ ~~~~~~ ? Je crois l’avoir ~~~ ~~~~ ~~~~~~~~ ~~~ ~~~~ ~~~~~~~~~~ ~~’~~~~~~~~~ ~~~ ~~~~~~, ~~~ ~~~ ~~~~ ~~~~~~~~~~ ~~’~~~ ~~’~~~~~~ ~~~~ ~~~ ~~~ ~~~~~~ ~~~~~~, ~~ ~~~ ~~~~~~~~~~ ~~~ ~~’~~~~~~~ enfui.\nSi, ~~~ effet, il l’avait ~~~. ~~~ ~~~ ~~~~~~~~~~ ~~~~-~~~~~ ~~~ ~~~~ ~~~~~ ~~~~~, ~~~~~~~~~~~, ~~~~~ ~~~~~~~~ ~~~~~~~~~~~~~ ~~~~~~~~ ~~~~ ~~’~~~~~~~~~ : ~~~ ~~~~~~ ~~~~~~ ~~~ ~~~~~~~~~~~~~~~, ~~’~~~~ ~~~~ ~~~~ ~~~~~~ ~~~~~~~~ ~~~~~ le prendre, la ~~~~~~~ ~~~~~ ~~~~~~ ~~~ ~~~~~~~~~~ ~~~ ~~~~~~~~~ ~~~~~ ~~~ ~~~~~ ~~~’~~~ ~~~~ ~~~~~~~ ~~~~~~, ~~~~~~ ~~~~~ ~~~~ ~~~~~ ~~~~~~~~~ ~~~ ~~~~~, ~~~~~~ ~~~~ ~~~~~~-~~~~~~~ ~~~~~~~~, ~~~~~~~ ~~~~~~~ dans des carrières ~~~ ~~~ ~~~~~~~ ~~~~~~~ ~~~~~~~~~~, ~~~ ~~~ ~~’~~~~ ~~~~~~. ~~~ ~~~~~~ ~~~~~~~~ ~~~ ~~~~~~~~~~~ ~~~~ ~~~~~~~~~~~, ~~~~ ~~~ ~~~~~~~~~~ ~~~~~~~~ ~~ ~~~~~, ~~~ ~~~~ ~~~~~ ~~~~~~~~ ~~~~~~~~~~~~, dans le noir. ~~~ ~~~~~ ~~~~~ ~~~~~~ ~~~ ~~~~~~, ~~~ ~~~~~~, ~~~ ~~~~~~, ~~~~~ ~~~~ ~~~ ~~~~~~. ~~~ ~~~~~~~ ~~~~~~ ~~~ ~~~~~~ ~~~~ ~~~ ~~~~~~~~~~~ ~~~ ~~~~ durant.\nNous ~~~~~~~ ~~~~~~~~~~ à la voiture. ~~’~~~ ~~~~~ ~~~ ~~~~~ ~~~~~~~~ ~~~~~ ~~~~ ~~~~~ ~~~~~~~~~~~ ~~ ~~~~ ~~~~~ ~~~~~ ~~~~ ~~~~~~ ~~~ ~~’~~~~~~~~~. ~~’~~~~~~ ~~~~~~ ~~~~~~~~~~~ ~~~~ ~~~~~~~. ~~’~~~~ ~~~~ ~~’~~~ ~~~~~~ ~~~ vie à courir ~~~~~~ ~~~~ ~~~~~~~ ~~~~~~~, ~~~~. ~~~ ~~~~~ ~~~ ~~~~~~~~ ~~~~ ~~~~ ~~~ ~~~~ ~~~~~~~~~, ~~’~~~~~~ ~~~~ ~~~~~~~~~~~. ~~~ ~~~ ~~~~~ ~~~~~~~~ ~~~ ~~~~~~~~~ ~~~~ ~~~ ~~’~~~~~~ ~~~~ toujours vivants — ~~~. ~~~ Vie ~~~ ~~~~~~ Horla.\nRevenus ~~ ~~~ ~~~~~~~~ ~~~~ ~~~~~ ~~~~~~~~~~~~, ~~~~~ ~~~~~ ~~~~~~~ ~~~~~~~~ ~~~~~ ~~~~ ~~~~~~~. ~~~~~~~ ~~~~ ~~~~~~ ~~~~~ ~~~ ~~~~~~ ~~~ ~~’~~~~ de nouveau évanoui ~~~~~ ~~~ ~~~~~. ~~’~~~ ~~~~~ ~~~ ~~~~~ ~~~~~~~ ~~~~ ~~~ ~~~~~~~ ~~~~~~, ~~~ ~~~~~ ~~~~~ ~~~ ~~~~~, ~~~~~~’~~ ~~~~~~~~~~~, ~~~~~ ~~~~~ ~~~ ~~~~~~. ~~’~~~ ~~~~~ ~~~~ ~~~~~~~~~ de nouveau des ~~~~~~~~~~~. ~~’~~~~~~ ~~~ ~~~~~~~ ~~~~~~~, ~~’~~~~~~~~~, ~~~~ ~~~~~~~~~ ~~~ ~~~~~~~~ ~~~ ~~~~~~~~, ~~~ ~~~~~~~ ~~~~~ ~~~~~~~~ ~~~~ ~~~~~~~~~ ~~ ~~’~~~~~~~, ~~~ ~~~ ~~~~~~~~~. ~~~~~ ~~~~~ ~~~~~~~~~ ~~~ bruit et mes ~~~~~ ~~ ~~~~~~~, « là, là, ~~~~ ~~~, ~~~~~ ~~ ~~~~~~~, ~~~ ~~~~~ ! », ~~~~ ~~~~ ~~~ ~~~~~ ~~~~ ~~~~~~~~~~ ~~~ ~~~~~~~ ~~~~~~~~~, ~~~~ ~~~~~~~~~ ~~~ ~~~ ~~~~, colère ou curiosité, ~~~ ~~~~~ ~~~~~~ ~~ ~~~~~~~~ ~~~ ~~~~~~~~~~~ ~~~~~~~, ~~~~~ ~~~ ~~~~~~, ~~~ ~~~~~~~~~~ ~~~~~ ~~~~ ~~~~~~~~ ~~~~~ ~~~~~~~~~~~~. ~~’~~~ ~~~~ ~~~’~~~ ~~~~~~~ ~~~~~ ~~~~~~~~. ~~~~~ ~~~ ~~~~~~~~ plus vite qu’elles.\nJe ~~~ ~~~~~ ~~~~ ~~~~~ ~~~~~~~~, ~~~~~~~~~~~, ~~~~~ ~~~ ~~~~~~ ~~’~~~~ ~~~~~~~~~ ~~ ~~~ ~~~~~~~~, ~~’~~~~~~~~~~ ~~~~~~~ ~~~~~ ~~~~~ ~~~~ ~~~~. ~~~ ~~~~ ~~~~~ ~~~~~~ ~~~~~ ~~~~~~~ ~~~~~ le coffre, il ~~~~~ ~~~’~~~ ~~’~~ ~~~~~~. ~~-~~-~~~ ~~~~ ~~~~~~~ ~~~~~ ~~’~~~~~~~~~ ? ~~~ ~~~~~~~ ~~ ~~~ ~~~~~ ~~~~~~~ ~~~~~ ~~~’~~~ ~~~ ~~~~~~~~~. ~~~ ~~’~~ ~~ ~~~~ ~~~~~~~ ~~~~~~~ ~~~~~~ ~~~~~ l’avons remis à ~~~~~~, ~~~ ~~~~~~~~, ~~~ ~~~~~ ~~~ ~~~ ~~~~~~~, ~~~~ ~~~ ~~~~~~~~~~, ~~ ~~~~ ~~~~~~ ~~~ ~~~~~~ ~~~ ~~~~~~. ~~~~ ~~~~~~ ~~~~~~~~~~~~~ ~~~~ ~~~~~~~~~ ~~~ ~~~~~~ ~~~ ~~~~, qui naturellement s’est ~~~~ ~~ ~~~~~~~ — ~~~~~ ~~~~~~ ~~~~~-~~~ ~~’~~~~ nous ~~~~ ~~~~~~~~~~~, ~~~ ~~~~~~~~~ ~~~~~~ ~~~~~ ~~~~~~~~ ~~~~~ ~~~ ~~~~~~~ ~~~~~~~~~, ~~~~~ ~~~ ~~~~~~ ~~~~~~~~~. ~~~~~~-~~~ ~~~~ ~~~~~~ imparfait.\nvoir l’entrée du vendredi 9 août 2019 et son image dans Le Jour ni l’Heure


Petra 'mañ é lâret ? An c'hoari ! - Ti Douar Alre\nMil vrudet eo an tresour Nono e bed ar vrezhonegerion ha pelloc’h c’hoazh ! 4 zresadenn lan a fent hag a vuhez en deus savet evidomp (trugarez dezhañ !). Pep gwezh e vo gwelet 2 dudenn ; unan ‘zo é komz, ijinit respont egile ! Pep sizhun e vo skignet un dresadenn àr hor c’hont Facebook, Respontit deomp er c’hombod “ commentaires”. Ar re wellañ a vo embannet àr hol lec’hienn internet !\n3. Teirvet tresasenn - testenn an eil lagadenn : Julie Cuvellier.\n2. Eilvet tresadenn - testenn an eil lagadenn get Titi Breizh.\n1. Tresadenn gentañ - testenn an eil lagadenn get Erwan Conan.


Māoried - Wikipedia\n(Adkaset eus Maori)\nMāori eo anv ur bobl a zo staliet e Zeland-Nevez. Ar maorieg eo o yezh. Dont a rejont di etre 1320 ha 1350 o tont eus Polinezia ar Reter. Dre ar c'hantvedoù a tiorrojont ur sevenadur dibar, disheñvel diouzh re ar pobloù polenezian all gant e vojennoù, e artizanerezh hag e arvestoù. Europeiz en em stailhjont er vro adalek ar XVIIvet kantved.\nHervez niveradeg 2018 ez eus 775 836 Māori er vro, da lavaret eo 16,5 % eus ar boblañs.\nAnzavadur ar sevenadur māori[kemmañ | kemmañ ar vammenn]\nEmbannet he deus kentañ ministr Zeland-Nevez d'ar 4 a viz C'hwevrer 2021 e vo hiviziken un devezh-gouel dilabour ouzhpenn er vro, anvet Matariki, diwar anv maoriek steredeg ar Yar hag he foñsined a weler en oabl d'ar poent-se eus ar bloaz du-hont hag a verk ar bloaz nevez evit ar Vāoried.\nAdtapet diwar « https://br.wikipedia.org/w/index.php?title=Māoried&oldid=1898085 »\nKemmoù diwezhañ degaset d'ar bajenn-mañ d'an 18 Meu 2021, da 07:45.


John Cabot (Giovanni Caboto en italianeg) (1440-1498), a oa ur moraer hag un ergerzher eus Venezia e servij Bro-Saoz.\nDelwenn John Cabot e Bristol\nKartenn eus an douaroù ergerzhet gant Cabot (XVIvet kantved)\nDianav a-walc’h eo lec’h ganedigezh Cabot : evit tud zo e vije bet genidik eus Genova hag evit tud all e vije bet ganet e-kichen Naplez. Mont a reas da vevañ da Venezia da-heul e dud pa oa yaouank c’hoazh ha dont a reas da vezañ unan eus keodedourien ar gêr-se. Dimeziñ a reas gant ur plac’h alese ha tri mab o devoe.\nEvel ergerzherien all en amzer-hont (Kristol Goulm da skouer) en em lakaas Giovanni Caboto e servij ur vro all. E 1496 e voe kefridiet gant roue Bro-Saoz, Herri VII, da vont da glask un hent betek Azia en ur vont war-zu ar c’hornaoueg. Cabot en doa klevet komz eus an douaroù a oa bet kavet gant Kristol Goulm un nebeud bloavezhioù abretoc’h, e 1492, ha kavout a rae dezhañ e c’hellje kavout un hent da vont eus kornaoueg Europa da reter Azia. E veaj kentañ, gant ul lestr hepken, a voe ur c’hwitadenn : ne c’hellas ket mont pelloc’h eget Island ha rankout a reas distreiñ war e c’hiz abalamour da dabutoù gant e voraerien.\nEr bloavezh war-lerc’h ez eas kuit eus Bristol d’an 2 a viz Mae 1497, war bourzh al lestr Matthew, gant 18 den. Tizhout a reas an douar d’ar 24 a viz Mezheven 1497 hag ergerzhet an aod e-pad ur pennad amzer, a-raok mont war e c’hiz da Europa. War e hent distro e kavas dezhañ e oa o vont re war-zu an norzh ha lakaat a reas da ouel suoc’h. Kement-se a lakaas anezhañ da erruout e Breizh, da gentañ, ha distreiñ da Vro-Saoz d’ar 6 a viz Eost.\nEr bloavezh war-lerc’h, e miz Mae 1498, e loc’has adarre diouzh porzh Bristol, e Bro-Saoz, war-zu ar c’hornaoueg adarre, gant pemp lestr. Morse ne zistroas eus e veaj avat.\nNe ouzer ket mat pelec’h e oa bet o touarañ e miz Mezheven 1497. Kalz istorourien a soñj e oa en Douar-Nevez, met marteze e oa en ul lec’h all, war aodoù Labrador, Nova Scotia pe Maine. Dre ma n’eus prouenn ebet e vije bet Cabot oc’h ergerzhet an aodoù-se e lavarer peurvuiañ e voe kavet an Douar-Nevez hag aodoù reter Kanada gant daou voraer eus Portugal, Miguel ha Gaspar Corte-Real, e 1501. Hogen kazi sur eo e veze pesketourien eus Bro-Saoz (ha broioù all eus Europa marteze evel Breizh pe Euskadi), o verdeiñ war ar morioù-se abaoe meur a vloaz. Pa roe John Cabot kred d’o c’homzoù ez eas war-zu ar gwalarn, da glask an "douar nevez". Hiziv an deiz e seller ouzh John Cabot, e Kanada hag e Bro-Saoz, evel ouzh an Europad kentañ a zilestras war aod Norzh Amerika, goude mare ar Vikinged. Kristol Goulm ne erruas war douar-bras Amerika nemet e 1498 ha Jakez Karter, a gomzer kement diwar e benn e Breizh, ne vageas a-hed aodoù reter Kanada nemet kalz diwezhatoc’h, e 1534.\nE koun John Cabot ez eus un tour war e anv e Saint John’s, kêr-benn an Douar-Nevez, hag unan all ivez e Bristol. Ur skeudenn eus e vag, ar Matthew, a zo e porzh Bristol ivez.\nUr skeudenn eus ar Matthew e porzh Bristol, e 2004.\nAdtapet diwar « https://br.wikipedia.org/w/index.php?title=John_Cabot&oldid=1766549 »\nDernière modification le 28 Eos 2017, à 14:15\nKemmoù diwezhañ degaset d'ar bajenn-mañ d'an 28 Eos 2017, da 14:15.


Petra a vez degaset d’ar strollegezhioù gant ar .BZH ? - .BZH - L'extension internet de la Bretagne\nPetra a vez degaset d’ar strollegezhioù gant ar .BZH ?\nUr benveg marketing tiriadel eus an dibab eo ar .bzh. Gantañ e c’hall ar strollegezhioù ober traoù a-leizh. Talvoudekaat al lec’h m’emaint eo an hini kentañ, moarvat. Pa implijit ur chomlec’h gant .bzh e lavarit d’an dud e pelec’h emaoc’h, a-raok dezho dont en ho lec’hienn zoken. Implijout ur .bzh evit ul lec’hienn internet a c’hall bezañ ivez un dra talvoudus-kaer evit an dud a labour war dachenn an touristerezh er c’humunioù, rak stag eo al lizherennoù-se ouzh ar faltazi stroll liammet ouzh Breizh. Evit gwir, a-raok choaz ul lec’h resis evit chom, e klask an douristed da gentañ da beseurt rannvro ez aint, hag ur merker talvoudus eo ar .bzh er c’heñver-se.\nA-fet an traoù niverel, kevatal eo gant ar pezh a oa bet graet gant departamant Aodoù-an-Hanternoz en doa cheñchet anv e 1990, rak aesoc’h e oa liammañ Aodoù-an-Arvor ouzh skeudenn Breizh, hag ober a rae d’an departamant bezañ dedennusoc’h.\nStagañ e skeudenn ouzh hini Breizh nevezus\nOber gant ar .bzh a zo ivez stagañ e skeudenn ouzh hini Breizh nevezus, harp ouzh ur filierenn niverel kreñv-kenañ (45 000 a implijoù) ha digor d’an amzer da zont. Roet e oa bet lañs d’ar .bzh e-barzh ur programm lañset gant an ICANN er bed a-bezh, hag a ro plas da ouzhpenn 1200 astenn internet, e pep lec’h er bed, gant 66 anezho liammet ouzh tiriadoù (.paris, .london, .alsace, .rhur, .tokyo .quebec…). Evel Elzas (www.region.alsace), Kembre (www.gov.wales), Nordrhein-Westfalen (www.land.nrw ), Rannvro Breizh a ra gant « bretagne.bzh » pelloc’h, ha digeriñ a ra an hent d’un doare niverel ha boutin da gehentiñ a c’hall an holl ober gantañ aes en ur implijout 3 lizherennig e fin o chomlec’hioù web.\nRoit talvoudegezh da chemet hor c’hornioù-bro\nGant ar .bzh e c’haller lakaat war wel chemet dibar ar rannvro, an departamantoù, ar c’humunioù… Brudet eo Breizh abalamour d’he chemet e meur a c’hennad obererezh evel an touristerezh, ar boued peotramant an TKK. Evit ar strollegezhioù, an astenn .bzh zo un digarez da bouezañ war perzhioù mat o ziriad.\nBezañ daveet gwelloc’h\nBep ma vo lakaet lec’hiennoù gant .bzh war-sav e vint sikouret gant an astenn-se da vezañ daveet gwelloc’h gant ar c’hefluskerioù enklask, evel ma vez kont gant an astennoù liammet ouzh broioù bras (.fr, .de,…). Kement-se a weler dija evit an astenn .berlin, lañset e miz C’hwevrer 2014, hervez ar studiadennoù kentañ a zo bet graet gant ispisilaourien eus Alamagn. Setu ma vo gwelet da gentañ al lec’hiennoù gant .bzh pa vo graet enklaskoù a-zalc’h ouzh Breizh.\nEnrollit an anvioù a garit\nEn tu-hont d’an anvioù kumunioù gant .bzh e c’hall ar servijoù publik ober o mad eus an anvioù nevez-se, ha choaz anvioù domanioù berroc’h, splannoc’h, hag ivez anvioù generek a ra dave da veur a obererezh pe da veur a abadenn (da skouer : glad.bzh). Un tiriad niverel eo ar .bzh ha gantañ e c’haller ober traoù ha ne c’haller ket ober ken gant .com pe .fr.


Pajenn:Marigo - Buez ar Saent.djvu/406 - Wikimammenn\nPajenn:Marigo - Buez ar Saent.djvu/406\n15 viz Even.\nE Balæs a oa reglet ec’his ur gouent ; n’en em gontante quet da ober ar yuniou ordrenet gant an ilis, ober a ree c’hoas rals a re-all ; alies e taustee ous ar Sacramanchou ; e bresanç hepquen en Ilis, a inspire an devotion hac ur respet bras da bep-unan. E exerciçou a zevotion, hac e application d’an deveriou eus e stad, a ree e oll divertissamant. Bemdez e roe audianç d’e bobl : sezlaou a ree e-uuan o afferiou hac e rente justiç var ar plaç. Treti a ree an-oll, bras ha bian, gant\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/406&oldid=134528 »


Skol Diwan Sant-Ervlan - Kemennoù diveskañ evit ar skol\nSkol DIWAN Saint-Herblain\nKemennoù diveskañ evit ar skol\nE-giz a ouezit marteze hon eus laket boestoù e privezioù estaj ar skol (dor ziwezhañ a-zehou) a-benn diveskañ an dilerc'hioù a ginnigomp gwerzhañ diouzh o fouez evit arc'hantaouiñ hor skol, e kenlabour gant Terracycle: www.terracycle.fr\nSed amañ ar c'hemennoù da c'houzout ar pezh a c'heller lakaat er boestoù-se hag ar pezh ne c'heller ket lezel.\nEvel-just e c'hell an den bezañ gwall demptet da lezel pakadurioù heñvel ouzh re ar gwastilli, plastek pakadurioù tomatez-kerez da skouer, met ne vimp ket paeet tamm ebet ma n'ez eomp ket diouzh ar c'hemennoù.\nGallout a rit moullañ ar skritelloù-mañ hag o fegañ ouzh ho yenerez, en ho karrdi... e berr gerioù, e-lec'h ma rit an diveskañ.\nNa chomit ket da dermal evit goulenn gant hoc'h amezeien, ho kenlabourerien kemer perzh ivez. Laouen e vint rak n'eo ket dilerc'hioù a vez talvoudekaet.\nYodoù - furmad pdf\nKreionoù - furmad pdf\nPakadurioù gwastilli - furmad pdf\nMod all e tastumomp ar gwiadoù ivez (dilhad, lienaj-ti...), e ratre c'hoazh pe kozh ha kement tra a varokinerezh (seier, botoù, gourizoù...) a-benn o gwerzhañ diouzh o fouez e dibenn ar bloavezh-skol.\nTrugarez evit ho sikour da lakaat an holl draoù-se a-gostez evit hor skol !!!


Guirionéeu ag er Religion/Chapistr 97 - Wikimammenn\nGuirionéeu ag er Religion/Chapistr 97\n◄ Respet deliet d’en dud consacret de Zoué. Er respet e zeli mab-dén en devout aveit-hou é hunan. Er respet e zeli mab-dén d’é inean. ►\nCHAPISTR SEITÊC HA PUAR-UIGUÊND.\ner respet e zeli mab-dén en devout aveit-hou é hunan.\nI. Ur prince péhani e laq unan ag é sujité én é balæs, goarnisset ag er péh e zou caërran ha pinhuiquan, e ra azé d’hanàouèt péguement en er hâr. O mab-dén ! comprenet péguement é oh câret guet Doué, péguement é oh istimet guet-hou ; aveid oh-hui hemb quin en en dès crouéet er bed mil gùèh caërroh eit palmsieu er rouanné ! Petra-é mab-dén, ô men Doué ! eit ma présehoh chongeal én-hou ? Hui e hoès-ean sàuet casi quen ihuel èl en Ælèd ; hui e hoès-ean goleit a hloër èl ur roué ar é drôn ; hui e hoès gourheménet de ol er péh e zou ér mor, én aibr ag en amzér hag ar en doar aboeissein dehou, e laré er Profæt. ( Ps 8.)\nPéh respet ne zeliamb-ni hur bout eid omb ni-memb, a pe ra en Eutru Doué quement a inour d’emb ! Hà guet péh respet é taliamb-ni hum gomportein é quevér en dud aral ! Er rouanné n’ou dès-ind respet aveid er brincèd aral ? ne drettant-ind guet inour er brincèd izelloh ?\nEn ol dud, rac m’en dint èl rouéèd ar en doar, e zeli enta rein mercheu a inour, a istim en eil d’éguilé, revé er stad hag en ihueldæt ag ou honditioneu.\nII. Mar dé mab-dén quer respettabl é creis en treu crouéet aral, péré e zou a zianvès dehou, péguement a respet e zou deliet dehou-ean, a gaus d’é gorv ha d’é inean ! Ag en ol treu crouéet, é gorv e zou en œvr parfætan deit a dré zorn en Eutru Doué. Mar dé deli d’er horv, couciet dré er péhèd, bout dispriset ha castiet, deli e hra ehué bout respettabl, mar er sellér guet deulegad er fé.\nEn Eutru Doué péhani, a ol en éternité, en doé chonget dégass é Vab ar en doar, ha rein dehou ur horv hag en dé guellet gobér en œvreu caërran, en doé crouéet hur horv-ni doh limage adorabl un Dén-Doué, péhani e zou èl hur brér couhan, hur portelèd, hur scùir. Chetu brastæt mab-dén revé er horv : hà hui e gomprenou erhat en noblance-cé ? Hui e zeli enta inourein ha respettein hou corv ; hà perac en en discarret-hui quen izel dré ur vuhé lous ha méhus ?\nInouret Doué én hou corv, e lar sant Paul. De larèt-é, ol hou squêndeu e zeli bout consacret d’en ol œvreu mad eid inourein en Eutru Doué : hou teulegad é sellèt doh é œvreu ; hou téad é predèg é vurhudeu ; hou tiscoharn é cleuèt é vélationeu ; hou spéred hag hou calon é labourat aveid é hloër, ha drès peb tra é vihuein revé é volanté hag é chervigein hou predér ; èl-cé hui e hrei ag hou corveu hostieu santel. Mæs, allas ! hag èl-cé é hret-hui ?\nIII. Mab-dén, de béhani é ma deliet quement a respet revé é stad naturel, e zou hoah calz respettaploh, mar er sellamb guet deulegad er fé. Galhuet eit bout eurus ér vuhé de zonnèt, quement hanni en devou-hi gouniet e vou quel liès a roué gronnet a splandér. Ou horveu, deit de vout scan èl er speredeu dré er résurrection, e splannou èl en hiaul ér hreisté caërran ; n’ou devou mui de zougein na clinhuèd nac er marhue. Hà ni e gredehé hum glém ag un nebedig poénieu e zou ret andur eit rein d’hur horveu ur bonheur quer bras ? O me horv ! péh quer respettabl oh-hui ! ihuellet ul léh e zou doh hou cortoz ! Hui e zou labour en Eutru Doué ; hui e zou dehou muyoh eit n’en d’oh d’ein-mé. Dré respet hemb quin aveid oh, guet eun ag hou tisinourein, hag aveid hou rantein eurus, é telian hou lacat d’hobér el labourieu ag ur vuhé pur ha santel. Mar souffret dré-men, hui e vou un dé sàuet ér splandér a hloër en Eutru Doué.\n1° Me respettou ém nessan, hag én-an mé-memb, limage en Eutru Doué. — 2° M’inourou ém horv er squæd ag hani Jesus-Chrouist. — 3° Ha m’er santefiou dré er hastimant ag er pligeadurieu dihuennet, dré el labour ha dré er bénigen. Groeit, ô men Doué ! ma laquein me horv ér stad de ressuscitein lan a hloër ér fin ag er bed.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_97&oldid=91000 »\nKemmoù diwezhañ degaset d'ar bajenn-mañ d'an 29 Eos 2016, da 17:41.


Pajenn:Morvan - Buez ar Zent, 1894.djvu/864 - Wikimammenn\nPajenn:Morvan - Buez ar Zent, 1894.djvu/864\n21 a Gerzu\nEnn deiz m’oa savet euz a varo da veo, hor Zalver en em ziskouezaz d’he ziskibien dioc'h ann noz, enn eur lavaret d’ezho : « — Ar peoc’h ra vezo ganehoc’h ! » Hogen, Thomas n’edo ket d’ann ampoent asambles gant ann diskibien all. Goulskoude ar re-ma a oue mall gantho mont da gounta d’ezhan ar pez a ioa erruet. « — Guelet on euz hor Mestr, » emezho. Mes Thomas a respountaz : « — Ne gredann ket ac’hanhoc’h, ha ne gredinn ket zoken ken na’m bezo guelet toullou ann tachou\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/864&oldid=138116 »


Région_Bretagne - Emglevioù evit meurgêrioù abalamour da harpañ ar mont-ha-dont a skiant vat ha kampus ar mor er bed.\nTeknologiezhioù niverel, deskardelezh, mont-ha-dont... Setu aze traoù hag a oa bet kaozeet diwar o fenn e-pad gweladenn Bernard Cazeneuve e Breizh. War-lerc’h ma oa bet diskouezet dezhañ bus-tredan ar c’hevredad Bluebus eus ar strollad Bolloré, e oa bet e sez Roazhon Meurgêr. Eno en doa sinet an emglev neveziñ evit ar veurgêr. Da-c’houde e oa aet ar C’hentañ Ministr da Vrest evit digeriñ pol niverel ar C’hampus niverel dirak Thierry Mandon, sekretour-Stad karget eus an deskadurezh uhel hag eus an enklask, hag abalamour da sinañ an emglev neveziñ evit meurgêr Brest. E fin an devezh, Bernard Cazeneuve en doa digoret an 23e Foromap, forom an deskardelezh hag ar stummañ a-bep-eil, a oa bet disadorn er C’houarz.\nAn emglevioù neveziñ evit meurgêrioù a zo bet sinet gant Roazhon ha Brest\nperc’henn ar skeudenn : FGP TER - Eurorennes\nBreizh eo ar rannvro nemeti e Frañs o sinañ hag o arc’hantañ emglevioù neveziñ evit meurgêrioù. Evel-se e tiskouez ar C’huzul-rannvro penaos e harp ar mennadoù mont-ha-dont a skiant vat e Roazhon hag e sikour diorrren Kampus ar mor er bed e Brest. Gant an div gevrat-se e vo aesoc’h kas mennadoù bras an div veurgêr war-raok, evit diorren Breizh hervez o strategiezhioù.\nEvit Brest ez eus anv eus ar mor dreist-holl (lakaat sez an EFREMOR e Breizh, modernaat ar bigi moroniezh, skoazellañ Océanopolis, ar Pol mor, Frañs energiezh vor...) hag eus diorren mennad Kampus ar mor er bed. Tro en doa bet ar C’hentañ Ministr da gadarnaat e vo lakaet sez an EFREMOR e Meurgêr ar mor. Evit Roazhon e tenn an emglev evit ar veurgêr d’ar mont-ha-dont a skiant vat dreist-holl. Rak-se e c’hallo reiñ talvoudegezh d’he skiant-prenet a-fet an treuzdougen foran nevezus ha d’he gwellentez war dachenn an teknologiezhioù niverel (harpañ ar mennad arnodel evit lakaat busoù-tredan bras e kêr, asambles gant Bolloré, sikour aozañ un abadenn vras evit Europa hag ar bed a-bezh diwar-benn ar mont-ha-dont a skiant vat, souten ar programm da adober an enklask diwar-benn an tiegezhioù).\nDigoradur ar c’hampus niverel e Brest\nperc’henn ar skeudenn : Franck Bétermin\nBreizh eo ar rannvro gentañ en Europa oc’h ober gant an deknologiezh dre soubidigezh, war-lerc’h ar skolioù-meur amerikan Georgetown University ha Duke University. Ganti emañ ar c’hentañ kampus lies-lec’hienn en Europa a zo tonket da levezoniñ Frañs hag an estrenvro. Sed aze un dra ha ne oa ket bet graet a-raok, ha dre-se e vo dedennet tud hag embregerezhioù gant Breizh, ha diskouezet ar wellentez anezhi. Gant ar c’hampus e c’hallo ar studierien, ar gelennerien hag ar gelennerien-enklaskerien arnodiñ doareoù kelenn ha deskiñ nevez, hag ivez ijinañ ur mod nevez da studiañ, da gelenn ha da bleustriñ an enklask. Rak e kampus niverel Breizh a vo binvioù hag aveadurioù a deknologiezh uhel, arnodvaoù enklask, skipailhoù pedagodel ha renerien evit reiñ lañs ha nerzh d’ar c’henlabour. Setu aze un dra pouezus-kaer evit ur rannvro hag a anavezer dija abalamour d’he barregezh da labourat en ur ziorren ar raktresoù rouedadoù hag ar c’henlabour.\nAr Bluebus, an doare treuzdougen a-stroll gant tredan hepken\nperc’henn ar skeudenn : Bolloré\nRoazhon meurgêr, dre an Emglev neveziñ evit ar veurgêr a zo bet sinet gant ar Stad hag ar Rannvro, a ro lañs da 10 mennad a denn d’ar mont-ha-dont ha d’ar cheñchamant energiezh. E-skeud-se e vo arnodet ha diorroet busoù Blue Bus a yay en-dro gant tredan hepken. Bouetaet e vint gant batirioù danzeet ha fardet gant ar strollad Bolloré en Erge-Vras, e Penn-ar-Bed.\nAn deskardelezh e Breizh\nperc’henn ar skeudenn : Emmanuel Pain\nGant 3% a gevratoù ouzhpenn en distro-skol 2016 ez a mat an traoù gant an deskardelezh e Breizh. Meur a vloaz zo e klask ar Rannvro diorren anezhi dalc’hmat. Goude bezañ aet war ar renk evit daou daol arnodiñ hag a oa kinniget gant al lezenn d’ar Rannvroioù a gare, e c’hallo, e-pad tri bloaz :\nArnodiñ gant arc’hant ha n’int ket debarzhet : fiziet e vo er Rannvroioù ar garg da ingalañ an arc’hant eus an taos deskardiñ n’int ket bet debarzhet gant an embregerezhioù (evit bremañ e ro ar Rannvro un ali, met graet e vez an ingalañ gant an aozadurioù a sav an taos deskardiñ).\nArnodiñ evit a sell ouzh oad an deskarded : abaoe ar 1añ a viz Genver, Breizh, asambles gant c’hwec’h Rannvro all choazet gant ar Gouarnamant, a arnod cheñchamant an oad ma c’haller c’hoazh mont da zeskard : eus 25 da 30 vloaz.\nPublié le Friday, January 27, 2017


Ebrel | 2015 | EMGLEV AN TIEGEZHIOÙ\nChadennoù skingomz & skinwel\nBrezhoneg en Iliz – Oferennoù da zont\nBreuriezh Kristenion Breizh\nDielloù dre viz : Ebrel 2015\nBoued mod ar vro da brenañ e brezhoneg\nEmbannet da Ebrel 27, 2015 gant emglev\nRegis 06 58 77 26 85 a zisplego deoc’h e brezhoneg kement hoc’h eus c’hoant da c’houzout diwar-benn ar rouedad-se a werzh boued yac’h ha breizhat.\nEvit bro-Vrest ez eo ret urzhiadañ a-raok hanternoz d’ar Sul ha mont da gerc’hat ar varc’hadourezh e Koatodon-Gwipavaz tost da IKEA d’ar Yaou etre 16e30 ha 18e30.\nAr rouedad-mañ a zo war Vreizh a-bezh avat !\nNevez ‘zo o deus divizet kinnig an traoù e brezhoneg. Bep Gwener da noz e resever dre bostel un daolenn exel a seurt gant an hini a gavot amañ-kevret.\n(trugarez da Serj !)\nUr strollad kanerezed ha n’int ket “Femen”-ezed !\nEmbannet da Ebrel 10, 2015 gant emglev\nAr re na blij ket dezho ar frankiz-estaoliñ ra dremenint hebiou d’an notenn-mañ a ro da glevout ar strollad merc’hed “Les Brigandes” (anv benel “Les Brigands” a oa al lezanv a roe an dispac’herien d’ar Vandeiz bet lazhadeget ganto). Ur ganaouenn a lavar o seizh gwirionez da gleizelourien c’hwegonteizhat ‘zo eus an “Emsav”, hag unan all a ra goap ouzh al logelloù frankvason. https://www.youtube.com/watch?feature=player_embedded&v=OaSGHv5puFo https://www.youtube.com/watch?v=IYgDvkrife8&feature=player_detailpage\nDa ziwall ‘zo evelkent : Lenn mat an notenn.\nEmbannet e Preder\t| 1 evezhiadenn\nDasorc’het eo an Aotrou, Allelouia, Allelouia !\nEmbannet da Ebrel 4, 2015 gant emglev\nEn anv Doue hor c’hrouer,\nez eo deuet d’hor gweladenniñ,\nhag evit diskouez\nez eo Karantez,\ne kinnig hor Salviñ :\nEñ, Jezuz Krist Hor Salver,\nMab Doue ha Gwir Doue,\nMab an Den ha Gwir Den ,\nDezhañ ez eo dleet meuleudioù\ne brezhoneg koulz hag en holl yezhoù !\nDevezh-koun evit ar Vretoned marv evit ar Vro\nEmbannet e Bodadegoù EAT & Co.\t| Ober un evezhiadenn\nBrezhoneg, armerzh ha liamm sokial\nAr pennad-mañ a ro danvez da brederiañ. Kinnig a ra un doare all da sellout ouzh ar yezh en armerzh, hag ivez er gevredigezh, evel “liamm war-eeun” etre an dud, dibourvez pe bividien, un dra voutin, prizius, a ra deomp bezañ ouzhpenn bevezerien : “on n’est pas des bourrins” eme Malo Bouëssel du Bourg.\nBandenn dreset Santez Tereza da zont\nEmbannet da Ebrel 3, 2015 gant emglev\nEn notenn-mañ e kinnigomp ur vandenn dreset eus buhez skeudennet Santez Tereza Lisieux.\nPrest eo an droidigezh : o kempenn ar vaketenn emaomp. E stumm ur vandenn dreset a c’hiz “kozh” eo kinniget, evel embanadurioù Fleurius gwechall.\n(skeudenn gentañ) dindan pep skeudenn e vo un destenn verr. Setu eñ evit ar skeudenn gentañ :\n“D’an 2 a viz Genver 1873 ez eo goloet kêr vihan Alençon, e Bro Normandi, en un nozvezh yen sklas.\n23 eur 30. Ur gouloù divoas a lugern ouzh prenestroù an estaj kentañ, d’an niverenn 36 (deuet da vezañ an niverenn 32 en deiz a hiziv) eus straed Sant Blaise e-lec’h m’emañ Louis ha Zélie Martin o chom. Ur plac’hig ‘zo o paouez bezañ ganet. Honnezh ‘zo kreñv ha yac’h-mat hag ez eo an eizhvet bugel eus un tiegezh ma ne van nemet peder merc’h ennañ : Marie, Pauline, Léonie hag Céline. Thérèse eo an anv a resev, da lavarout eo : Tereza.”\n38 pajennad peb a 4 skeudenn enno a ya d’ober ar vuhez skeudennet se, a vo gwerzhet moarvat etre 10 ha 12 euro+ mizoù-kas. N’ouzomp ket, avat, pet skouerenn a vo gwerzhet rak gwerzhet fall eo bet an div oberenn diwezhañ embannet ganeomp : 50 skouerenn evit ar c’hatekiz ha 16 hepken evit Kelc’hlizher HTS Frañsez. Klasket e vo skignañ ivez an oberenn-se dre diez “procure” ‘zo e Breizh Digeriñ a reomp eta ur roll eus an dud a ouestl prenañ anezhi adalek bremañ. mailto:eat\nEmbannet e Imbourc'h\t| Ober un evezhiadenn\n55,771 klik abaoe 09/2012\nEskopti 29 : Aviel an deiz\nFeiz ha Breizh, adkristenaat Breizh.\nPedenn an deiz Podcast\nAR GEDOUR war Oferennoù brezhonek… ha gallek-latinek


Emission Reportajoù Keleier ar Vro : Naetaat an traezhennoù get « Les Mains dans le sable »\nDevezh al labourien ha labourerezed e Breizh\nEtre 10 000 ha 15 000 a dud o doa manifestet dec'h un ta…\nEmvod-meur Diwan e Pondi\nDisadorn e oa tud Diwan e Pondi gant o emvod-meur. Ha st…\nUr brezegenn dreist-ordinal e Bro Gembre\nLabourat ha krouiñ danvezioù e kembraeg hag e brezhoneg.…\nUr bladenn nevez hag ur fest-deiz evit 50 blez Dastum !\nUn deiz ha blez dreist-ordinal vo lidet get Dastum ! Ar…\nEnez Berder : Ehanet eo raktres an ostaleri\nUr stourm bras oa bet enep raktres an embregerezh Giboir…\nEmission Reportajoù Keleier ar Vro - Episode diffusé le 19.03.2021\nNaetaat an traezhennoù get « Les Mains dans le sable »\nAvec : Isabelle Bernad\nEpisode animé par : Yuna Cojean\nUr bern lastez 'zo àr an traezhennoù : boutailhadoù pe rouedoù. Leusket int bet get an dud pe get ar vor. Pal ar gevredigezh « Les Mains dans le sable » 'zo naetaat oad ar vro ! Ar gevredigezh-se zo ganet e Mor-Bihan e 2014. Abaoe 2016 'zo bet krouet kevredigezhioù lec'hel e Penn ar bed, Charente-Maritime hag e Vende.\nUl labour kelaouiñ a ra ar gevredigezh ivez evit kizidikaat an dud.\nAn holl a c'hall kemer perzh d'an obererezhioù. Ret eo kas maskl ha manegoù evit an naetaat. Posubl eo kavout an holl titouroù, deizhadoù an obererezhioù da skouer, àr lec'hienn internet ar gevredigezh pe dre facebook àr ar pajenn « Les mains dans le sable ».\nN'eo ket aes naetaat an traezhennoù. Isabell Bernard eo ur plac'h a youlvat eus ar gevredigezh « Les Mains dans le Sables ». Displegañ a ra deomp peseurt lastez 'zo dastumet àr an aod.Ur pennad-kaoz graet get Yuna Kojan.


CoroCoro Comic (japaneg : コロコロコミック) a zo ur magazin manga kodomo (evit paotred 6-15 vloaz) embannet bet miz gant Shōgakukan. Krouet eo bet d'ar 15 a viz Ebrel 1977. A5 eo e vent, 440 yen e koust an niverenn hag alies e vez ennañ ouzhpenn 800 pajennad. Mangaoù bet embannet ennañ evel Doraemon ha Pokémon a zo deuet da vezañ brudet-tre e Japan. Daou vagazin damheñvel anvet Bessatsu CoroCoro ha CoroCoro Ichiban! a zo ivez, embannet e vezont bep daou viz.\n2 Mangaoù bet embannet e-barzh CoroCoro Comic\n2.1 Bloavezhioù 1980\n2.2 Bloavezhioù 1990\nKrouet eo bet e 1977 evit embann Doraemon, hag a zo unan eus mangaoù brudetañ Japan. Lidet eo bet 30vet deiz-ha-bloaz ar magazin gant aozañ un diskouezadeg e Mirdi Etrevroadel ar Manga e Kyoto. E CoroCoro e vez graet alies bruderezh evit c'hoarioù ha c'hoarioù video diazezet war mangaoù embannet ennañ. Ar c'hoari Game Boy anvet Pocket Monsters: Blue a voe gwerzhet dre ar magazin nemetken er penn-kentañ, ar pezh a lakaas ar gwerzhañ da greskiñ. E-touez ar c'hoarioù bet brudet er magazin emañ ivez Radio controlled car, Mini 4wd (gant Tamiya), Family Computer (Nintendo Entertainment System), Super Famicom (Super NES), Game Boy (gant Nintendo), Beyblade, B-Daman (gant Takara) ha Bikkuriman (gant Lotte).\nMangaoù bet embannet e-barzh CoroCoro Comic[kemmañ | kemmañ ar vammenn]\nPokemon: Heartgold & Soulsilver\n↑ Frederik L. Schodt : Dreamland Japan: writings on modern manga, Stone Bridge Press, 1996, ISBN 1-880656-23-X\n↑ Kyoto Museum Exhibits Genius Party, CoroCoro, Terra E…, Anime News Network, 18 a viz Even 2007 http://www.animenewsnetwork.com/news/2007-07-18/kyoto-museum-exhibits-genius-party-corocoro-to-terra\nAdtapet diwar « https://br.wikipedia.org/w/index.php?title=CoroCoro_Comic&oldid=1789077 »\nKemmoù diwezhañ degaset d'ar bajenn-mañ d'an 8 Ebr 2018, da 11:55.


Julius Nepos : diforc'h etre ar stummoù - Wikipedia\nJulius Nepos : diforc'h etre ar stummoù\nJulius Nepos (kemmañ)\nStumm eus an 31 Gou 2015 da 17:24\n216 okted ouzhpennet , 6 vloaz zo\nkenderc'hel da gempenn\nStumm eus an 31 Gou 2015 da 11:17 (kemmañ)\nStumm eus an 31 Gou 2015 da 17:24 (kemmañ) (dizober)\n(kenderc'hel da gempenn)\nGanet e oa e 450, e [[Dalmatia]]. Mab e oa da Nepotianus, n'anavezer ket anv e vamm. Dimezet e oa d'un nizez d'an impalaerez [[Aelia Verina]], pried da [[Leon Iañ (impalaer Bizantion)|Leon Iañ]], [[Impalaerien Bizantion|impalaer Bizantion]].\nGouarner [[Dalmatia]] e voe. Anvet e voe da [[Caesar (titl)|Gaezar]] (eil-impalaer), evit ar C'hornôg, gant [[Zenon (impalaer bizantat)|Zenon]], goude an 9 a viz C'hwevrer 474. Gant hennezh e voe roet urzh dezhañ da ziskar an impalaer [[Glycerius]]. Tapet e voe Glycerius gant arme Nepos ha goude-se e voe anvet Julius Nepos da impalaer ar C'hornôg d'ar 24 a viz Mezheven 474 (''Dies Imperii''), gant e soudarded. Eñ e voe an impalaer diwezhañ en Impalaeriezh ar C'hornôg, hag a vefe bet anavezet gant Impalaeriezh ar Reter. [[Ravenna]] e oa e gêr-benn.\nPeoc'hE en475 euse graetreas ar peoc'h gant [[Eurig]], roue ar [[Wizigoted|Vizigoted]] Akitania,. eEskemm 475,a eskemmañreas gantañ Bro-Arvern ha Clermont-Ferrand evit adkavout Bro-Brovañs. [[Sidonius Apollinaris]]''',''' difenner Clermont, en eus komzet eus " ''... un emglev mezhus !"'' ▼\nUrzh a zo bet lakaet warnan diskar Gliserius.\nJulius Nepos a zo bet anavezet impalaer war ar C'hornog ar 24 Mezheven 474 (''Dies Imperii''). [[Ravenna]] e oa e gêr-benn.\n▲Peoc'h en eus graet gant Eurig, roue ar Vizigoted Akitania, e 475, eskemmañ gantañ Bro-Arvern ha Clermont-Ferrand evit adkavout Bro-Brovañs. [[Sidonius Apollinaris]]''',''' difenner Clermont, en eus komzet eus " ''... un emglev mezhus !"''\nDiskaret eo bet e-unan gant e jeneral Orestius, an 28 Eost 475.\nIstor ar Roue Arzhur a red eus kreiz Vt da greiz VIt kantved.\nJulius Nepos a zo bet ar ''<nowiki/>'Kezar''' diwezhañ evit ar C'hornog, etre miz C'hwevrer 474 d'ar 25 Mezheven []. Er bloaz se, an 30 Ebrel a zigouezhe war un Meurzh, deiz hag a zo roet e-barzh ar vojenn.\nJulius Nepos, ''ar C'hezar,'' a zo bet kemeret dre fazi gant ar vojenn evit Caius Julius Caesar, -100 / -44.\nAdtapet diwar « https://br.wikipedia.org/wiki/Dibar:MobileDiff/1654880 »


Thomas Müntzer, Münzer, Muntzer pe Munzer (Muncerus e latin), ganet e 1489 pe 1490) e Stolberg (?) hag aet da Anaon d'an 27 a viz Mae 1525 e Mülhausen (Elzas), a oa ur prezegenner ha teologour Alaman eus penn kentañ an Adreizhadur (pe Disivoud Meur). E enebiezh kement ouzh Luther hag ouzh an Iliz Katolik a gasas anezhañ da enebiñ ouzh ar galloud gladdalc'hel a oa c'hoazh o ren e kreiz Bro-Alamagn. Unan eus an adaozerien grenn oa. Bez e voe unan eus levierien Brezel ar Gouerien e 1525. Tapet e voe en emgann Frankenhausen, jahinet ha lazhet.\nN'eus ket kalz eus levierien an Aodazur en Alamagn heg o defe savet kement a zael betek an deiz a hiziv. Ur bersonelezh dibar ha luziet, gwelet evel unan eus tud pouezus penn kentañ an adaozadur en Alamagn met evel unan eus dispac'hourien bouezus istor Europa . Kazi holl an istorourien a-vremañ a bouez war ar fed n'heller kompren e obererezh dispac'her nemet dre e deologiezh : krediñ a rae Müntzer e oa tost fin ar bed hag e oa un dever evit ar gredourien wirion sikour Doue evit ma teufe buanoc'h ur prantad nevez eus istor ar bed.  En istor ar brotestantiezh en deus degaset traoù a-bouez e-keñver liderezh ha devarnerezh ar Bibl ha ne vezont ket barnet hervez o zalvoudegezh peurliesañ.\nThomas Müntzer Engravadur gant C. Van Sichem (XVIIIvet kantved).\nThomas Müntzer (bilhed 5 mark eus Alamagn ar Reter).\nPaour a oa e dud, marv e vije bet e dad pa oa yaouank ha koulskoude en deus graet studioù,,.\nGoude e studioù teologiezh e skol-veur Leipzig e voe anvet kure e kêr Halle e Saks-Anhalt.\nMont a reas da heul Luther e 1519 e Leipzig. Anvet eo gantañ pastor e Zwickau war zouaroù Priñs-dilenner Saks e 1520. Ur wech staliet en e garg e tiorroas ur preder personel a-zivout an ezhomm ret eus un dispac'h sokial. Buan e klaskas tizhout an dud ne ouient na lenn na skrivañ.\nAdalek dibenn 1523 e krog da dagañ Luther a gav re dost ouzh ar galloudoù politikel hag ar briñsed en e skridoù. Ober a ra e vad eus Brezel ar Gouerien evit ledañ e vennozhioù.\n↑ Thomas Münzer, Théologien de la Révolution p.35 ss\nAdtapet diwar « https://br.wikipedia.org/w/index.php?title=Thomas_Müntzer&oldid=1978217 »


Diskouezadegoù berrbad (fr)\nkinnigoù labour ha staj (fr)\nTi ar C’horneg\nIstor un ti kouerien eus Menez Are\nTi ar C’horneg hiziv\nIstor ur gêr a vilinerien\nKêr Gêrc’hoad hiriv\nAr maezioù savet\nAr maezioù a cheñch\nMignoned Ekomirdi Menez Are\nSkipailh an ekomirdi\nDindan kazel piv emañ an ekomirdi\nPiv a genlabour gant an Ekomirdi\nKreizenn an Dielloù\nHag a nevez gant an Ekomirdi?\nStrolladoù tud en-oad\nSavet eo bet Ekomirdi Menez Are e 1967 gant Park Naturel Rannvroel an Arvorig. Dre zerc’hel ha lakaat war-wel pinvidigezhioù ar c’hêriadennoù war ar maez hag an natur, ez eo e bal klask kompren al liamm a zo, er bed kozh hag er bed a-vremañ, etre tud Menez Are hag o bro.\n« Menez Are » eo anvet ar chadennad menezioù izel eus menez Arvorig a-dreuz departamant Penn ar Bed eus ar reter d’ar c’hornôg. Gant an amzer diaes, ar paour ma oa an douaroù pe c’hoazh gant an digenvez ma oa ar vro eo chomet war-lerc’h e-pad kantvedoù an darn vrasañ eus kumunioù an dachenn-se e-keñver diorren ekonomikel.\nHiziv an deiz e c’hell glad naturel ha sevenadurel Menez Are bezañ miret ha talvoudekaet, a-drugarez da Park Naturel Rannvroel an Arvorig m’eo ezel an ekomirdi anezhañ.\nGant beg kriboù Menez Are e veze un harz naturel etre eskopti Leon hag hini Treger. A bep tu d’ar Menez emañ an daou lec’h a ya d’ober an ekomirdi, ur 15 km bennak an eil eus egile.\nE kreiz bourk Sant Riwall emañ Ti ar C’horneg, e hanternoz eskopti kozh Kerne. Savet eo bet e 1702 da reiñ bod d’an dud ha d’al loened dindan memes toenn. Gant arrebeuri eus an 18vet kantved dastumet tro-dro da Sant Riwall e vez gwelet penaos e oa diabarzh an ti peizanted pinvidik-se.\nUn dek kilometr bennak en hanternoz emañ kêriadenn Kêrc’hoad, bet dilaosket da vat er bloavezhioù 1960. Enni e kaver savadurioù a-zoare bet savet etre ar 17vet hag an 19vet kantved. Tro-dro da ziv vilin-dour eo bet savet an daou di-annez hag an toullad kreier evit al loened.\nPhotos, animations, lecture paysagère-réduit\nporte moulin+roses2 copie-réduit\nMV seigle 220708-b-réduit


Nous la Bretagne | sommaire > La liste > Thierry Burlot\nPIV EO THIERRY BURLOT ?\nN'on nemet ur Breizhad, evel ar re all, ha n'eo ket ken fall ha se !\nPlijout a ra din divizout gant obererien hag obererezed Breizh dre redek 21 Bro Breizh hag hon enezennoù. Desket em eus muioc'h a draoù er c'hejadennoù-se eget e meur a zalc'h er C'huzul-rannvro. Desket em eus chom hep bezañ sur da bep tra, desket e ranker dilezel an dagusted evit divizout, pa vez doujet da gredennoù an eil re hag ar re all.\nEn em ziskuliañ a chom diaes. Setu un nebeud linennoù diwar-benn ma zreuz er vuhez, ar pezh am bount hiziv da gas ul listenn evit bodañ an dud ha mont dreist d'ar strolladoù.\nGanet on bet d'ar 25 a viz Gwengolo 1959 e Brest. Ya, e Penn-ar-Bed e loc'h pep tra ! Ur sizhunvezh war-lerc'h Jean-Jacques Urvoas ha tri devezh war-lerc'h ar pianoour Didier Squiban. An hini divrutañ eus an tri on. Setu ur gentel a izelegezh !\nMet eus Aodoù-an-Arvor on da gentañ penn. D'ar mare-se e veze graet Aodoù-an-Hanternoz eus an departamant 22. Un amzer n'hell ket bezañ anavezet gant ar re zindan tregont vloaz rak an departamant n'eo deuet da vezañ Aodoù-an-Arvor nemet e 1990.\nMab d'un tiegezh a bevar bugel on, ma zud a zalc'he un davarn, met un ispisirezh hag ur preti bihan ivez. Ur stal genwerzh nes a reer eus se bremañ. Ha ya, nes e oa ha tomm memes. Pierre Perret, mab d'un tavarnour eñ ivez, en doa deskrivet brav an dud hag an istorioù diskramailh a c'heller anavezout e seurt lec'h. E Koadaroa e oa, e kumun Plian, ur miliadig a annezidi d'ar mare-se ha 1 300 hiziv an deiz.\nMaer ar gumun a oa ma zad, eus an tu dehoù diseurt e oa. Mervel a reas trumm e 1981. Tapet em boa ma bachelouriezh skiantel (skiantoù an douar, dija…) e lise publik Gwengamp. Kenderc'hel a raen gant ma studioù e skol-veur Roazhon 1, war an douarouriezh, gant ul live mestroniezh. Ha neuze em boa graet an dibab, atebek, da vont e 1981 e Kuzul-departamant Aodoù-an-Hanternoz, evel teknikour uhel an departamant. Diwar enraokaat on deuet da vezañ ijinour tiriadel gant un anaoudegezh evit ar pezh a c'heller ober dre berzh ar velestradurezh publik tiriadel. Labouret em boa eno betek 2010 hag abaoe on distag evit gellet sammañ ma c'hargoù dilennad.\nDaou vloaz war-lerc'h marv ma zad, ha ma maer neuze, e tegouezhas an dilennadeg-kêr. Daou vloaz war-lerc'h 1981, e kreiz birvilh al lezennoù digreizennañ, e kinnigas din Raymond Boizard, sokialour deuet da vezañ kuzulier-departamant e 1976, mont e-barzh e listenn.\nPevar bloaz warn-ugent e oan ha dont a ris da vezañ kuzulier-kêr Plian ha prezidant sindikad dastum lastez-ti Lannolon. Soñj am eus, a gredan, ne oa ket kalz tud evit ober war-dro ar poubellennoù hag e oan c'hoazh o vont da blediñ gant ar c'hraf-se na veze ket graet « ekonomiezh-kelc'h » anezhañ c'hoazh. C'hwec'h miz war-lerc'h e varve Raymond Boizard.\nDilennadeg-kêr 1989, dont a ris da vezañ maer Plian ha dilennet prezidant sindikad kemmesk treterezh lastez-ti Bro-Oueloù. C'hoazh.\nC'hwec'h vloaz diwezhatoc'h, 1995. Addilennet e oan bet maer Plian ha dont a ris da vezañ besprezidant kumuniezh-kumunioù Lannolon, savet tri bloaz a-raok. Ober a ris anaoudegezh gant tu entanus an etrekumunelezh, al labour etre kumunioù, pa vez ur raktres boutin.\nDre-se, e 2001, em boa kinniget bezañ eilmaer kumun Plian hepken ha mont a ris da brezidant kumuniezh-kumunioù Lannolon-Plouha. Dont a ris da vezañ Prezidant Bro Gwengamp e 2002, met ivez ezel eus kuzul-merañ ospital ar Gwir Salver e Bear ha besprezidant kreizenn-verañ Aodoù-an-Arvor.\nDav eo din lavaret e oan bet plijet kenañ gant avantur an etrekumunelezh met ivez hini ar Broioù, da-heul lezenn Dominique Voynet e 1999. Dilennidi a bep tu politikel,\nur c'huzul diorren gant atebeien kevredigezhioù, keodedourien eeun, gopridi, pennoù embregerezh, un tiriad o fiñval, hag a gred sevel raktresoù en dazont, a-vent gant e izelegezh. Dispar !\nDivizout gant Pierre-Yvon Tremel, prezidant Bro amezek Treger-ha-Goueloù, kevraouiñ start a-wechoù gant maer Gwengamp, Noël Le Graët a ren ar gêr-greiz. Ha raktresoù, ha kejadennoù.\nP' en em gavjomp e 2004 e kinnigas Jean-Yves Le Drian din mont e-barzh e listenn unvaniezh an tu kleiz a-bezh. War-lerc'h ur c'houlzad kentañ kollet e 1998 e felle da Jean-Yves Le Drian lakaat ar Rannvro da wintañ ha dont a reas a-benn. Unan eus e genlistennerien e oan ha setu me kuzulier an hini gaerañ eus ar Rannvroioù. Komzet en doa paotr e sired melen ha trec'h e oa bet. Displegañ a reas d’an antronoz : « Breizh eo rannvro Frañs a zo dezhi, moarvat, an identelezh hag ar c'hengred kreñvañ, an hini a ro ar muiañ d'hec'h annezidi ar santad da vezañ perzh enni ; en em gavout a reer bezañ eus ul lec'h. Ha war un dro ne oa galloud seveniñ ebet a-geñver gant hon unvanded neuze. » Ne oufed ket lavaret gwelloc'h !\nDeskiñ, selaou ha prenañ skiant a raen.\n2008, dre youl e teuis da vezañ kuzulier-kêr eeun e Plian rak chom a raen prezidant kumuniezh-kumunioù Lannolon-Plouha ha prezidant sindikad kemmesk treterezh Kerval a ra war-dro tretiñ lastez 330 000 annezad.\nHag e 2010 e oa addilennet Jean-Yves Le Drian, me ivez d'e heul. Kinnig a reas din sammañ ar vesprezidantelezh e karg eus an endro ha dont a ris da vezañ ezel eus poellgor diazad Liger-Breizh ivez.\nSkoet don e oan bet gant ar rendael diwar-benn ar bezhin glas ha bountet-divountet gant hon digempoelloù hag hon diarvaroù war ar c'hraf-se. Labourat a raen war an dra-se, hep lezel tamm lec'h ebet d'al luadennoù ha kregiñ a raen da lakaat an holl en-dro d'an daol. Anv a oa a vont dreist d'al luadennoù hag ober traoù. A-gevret !\nE 2015 on bet addilennet besprezidant e karg eus an endro er C'huzul-rannvro, hag e 2018 on bet dilennet prezidant poellgor an diazad Liger-Breizh a ra war-dro merañ an dour war 36 departamant, da lâret eo un drederenn eus Frañs.\nHag e 2020 on bet dilennet prezidant Ofis Frañs ar vevliesseurted, kendeuz etre Ajañs vroadel ar vevliesseurted hag Ofis broadel ar chase hag al loened gouez.\nDav eo din anzav deoc'h on entanet gant an holl grefen-se hag un donezon anat a-walc'h am eus evit degemer prezidantelezhioù a youl vat strizh ha nann digollet.\nGant traoù all on atapiet. Chañs am eus bezañ tad da bevar bugel (32, 28, 15 ha 10 vloaz) ha tad-kozh memes abaoe 2 vloaz. Ha laouen e vezan bepred o kas ma merc'h d'ar skol kentañ derez lec'h m'emañ o teskiñ brezhoneg er rann zivyezhek. E\nRoazhon emañ ma gwreg o labourat, o ren ur greizenn addiorren ha daou AHDOD, e kroashent ar yec'hed hag an ekonomiezh sokial ha kengret.\nGouestlet eo an dibenn-sizhunvezhioù d'al labour dorn, evit bezañ talvoudus ha deskiñ traoù. Plijout a ra din gounit legumaj, gwelet anezho o kreskiñ, bitellat. Ma liamm ouzh ar vuhez wirion eo. Dav eo din anzav ivez on tomm ouzh ar bale, an neuial hag ar pesketa. Met diwall, n'on ket Baleer ha nemeur pesketaer !\nUnan eus ma skrivagnerien wellañ-karet eo Stefan Zweig bepred, an Aostrian marvet e Brazil, goude bezañ tec'het rak an naziegezh. Eveltañ « em eus muioc'h a blijadur ma-unan o kompren an dud eget o varnañ anezho. »\nHa chom a ra ar sport, evel arvester entanet gant War-raok Gwengamp, ar re ruz ha du, meudig Aodoù-an-Arvor en deus kemeret ar stumm plijus da vezañ trec'h war Vretoned all a-liv gantañ, eus meurgêr Roazhon. Peoc'h war gement-se ! Hag ar rugbi, ar stroll, ar pak az a war-raok ha XV Frañs neuze. Paotr ar stroll on, ar sportoù a-stroll.\nEkologour an ober abaoe 1983, o plediñ gant krefen hag a seblante bezañ dister hag a zo deuet da vezañ kreiz : an dour, al lastez, ar vevliesseurted. Sokialour a gredenn hag ar rannañ, muioc'h eget paotr ar strollad. Den, ken eeun ha tra, ha denelour zoken. Hag ur Breizhad dieub bepred, hag a laka ar stroll hag ar wirionded uheloc'h eget pep tra.


Diaspora ((grc) διασπορά diasporá, diwar διασπείρω diaspeirō "Strewiñ a ran") eo ar ger implijet evit kaozeal diwar-benn ur boblañs strewet eus he ziriad orin. Da gentañ e termene strewadur bras ur boblañs dre heg, pell eus he ziriad orin, ha dreist-holl diaspora ar Yuzevien. Hiziv e c'hell bezañ n'eus forzh peseurt poblañs hag a c'hell bezañ c'hoazh ar muiañ-niver anezhi en he ziriad orin, evel an diaspora armenian, mec'hikan pe diaspora ar Vretoned zoken.\nKlasket e oa bet lakaat kemm etre an doareoù diaspora disheñvel, diouzh o fennabeg (koñvers, fiñvadegoù, impalaerouriezh) pe diouzh ar sternioù sokial hag al liammoù ouzh ar vro orin. Lod eus an diasporaoù a zalc'h liammoù kreñv-kenañ ouzh o ziriad orin, betek war an dachenn bolitikel. Asambles gant mennozh an diaspora e c'hell bezañ mennozh an distro, darempredoù gant kumuniezhoù all eus ar memes diaspora ha diouer a embarzhiñ-klok er vro zegemer. Alies e talc'h un diaspora liammoù politikel ouzh he bro-orin kenkoulz hag e levezon war bolitikerezh he bro-zegemer.\nAn diaspora yuzev ((he) תְּפוּצָה, tfutza) pe harlu ((he) גָּלוּת galut; (yi) golus) eo an anv roet da strewadur ar Yuzevien dre ar bed hag er-maez eus o douar orin (Eretz Israel). Da gentañ-penn e oa ster nemetañ ar ger "diaspora". Komañset e oa an harlu goude distruj Rouantelezh Israel en norzh gant an Asirianed a-raok mont pelloc'h, gant fin Rouantelezh Yehouda e -586, distrujet gant Babilon ha distruj Jeruzalem gant ar Romaned e 70. E 132 e voe berzet d'ar Yuzevien bezañ o chom re dost ouzh Jeruzalem, adanvet Aelia Capitolina.\n↑ Kévin Storme, « Diaspora bretonne. En quête du rêve américain », Le Télégramme, 17.01.2019. Lennet d'an 23 a viz Ebrel 2020\nAdtapet diwar « https://br.wikipedia.org/w/index.php?title=Diaspora&oldid=1978849 »\nKemm diwezhañ d'an 6 Meu 2022 da 12:15


Mary Henrietta Kingsley - Wikipedia\nEtre 1890 ha 1900\nMary Henrietta Kingsley, bet ganet d'an 13 a viz Here 1862 en Islington, Londrez (Bro-Saoz) hag aet da Anaon d'an 3 a viz Even 1900 e Simon's Town (Suafrika), a oa un ergerzhourez hag ur skrivagnerez saoznek. Ar vaouez kentañ e voe o pignat gant Menez Kameroun e Kameroun, ar menez uhelañ en Afrika ar C'hreiz. Ur skrivagnerez levezonus e voe. Sikouret he doa da cheñch an doare europat da welout Afrika hag an Afrikaned.\nMary Kingsley a voe ganet e 1862 da Georges Kingsley (1826-1892), ur mezeg, ur skrivagner hag ur beajour, ha Mary Bailey (? - 1892), ur vatezh. Mary ne oa ket aotreet da vont d'ar skol (ar pezh ne oa ket gwir evit he breur) hag a oa bet desavet er gêr. Deskiñ a reas a-drugarez da levraoueg he zad. Ober a reas war-dro he zud betek o marv e 1892.\nDres d'ar poent-se e tivizas dizoleiñ Afrika evit echuiñ ul levr d'he zad diwar-benn ar sevenadur afrikan. E 1893 e veajas etre Angola ha Sierra Leone. Ergerzhout a reas ar janglenn ha treuziñ geunioù ma nere ar c'hrokodiled. Ne veze ket gwelet alies ur vaouez o veajiñ en he-unan hep ur paotr en he c'hichen. Souezhus e oa d'ar mare-se.\nEtre miz Du 1894 ha miz Here 1895 e reas un eil beaj en Afrika en he-unan c'hoazh, hep teltenn. C'hoant he doa Mary d'en em gavout gant ar bobl Fang a veze sellet outo evel "debrerien-dud". Degemeret mat e voe ganto. Bevañ a reas ganto ha deskiñ o c'hustumoù evel penaos fardañ naered. War ar stêr-veur Ogooué e Gabon e vageas gant ur c'hanoe. Dizoleiñ a reas pesked nevez. Tri anezho zo bet anvet diouzh he anv, evel Ctenopoma kingsleyae. Pignat a reas gant Menez Kameroun dre un hent na oa ket anavezet betek-henn gant Europiz.\nE miz Kerzu 1895 e tistroas da Vro-Saoz hag e teuas da vezañ brudet. E-pad tri bloaz e roas prezegennoù e pep lec'h er vro.\nDa Afrika e tistroas un trede gwech evel klañvdiourez e-pad Eil Brezel ar Voeren e Suafrika (1889–1902). Met an tifoid a dapas ha mervel a reas e 1900. Taolet e voe he charke er mor a-vaez da aodoù Afrika hervez he youl.\n1897 / Travels in West Afrika\n1899 / West African studies\n(fr) Deborah Kespert : Aventuriers de l'extrême, Fleurus, 2014 (ISBN 978-2-2151-5452-5)\nAdtapet diwar « https://br.wikipedia.org/w/index.php?title=Mary_Henrietta_Kingsley&oldid=1868412 »\nKemmoù diwezhañ degaset d'ar bajenn-mañ d'an 21 Meu 2020, da 18:12.


Bourc'hvestr-gouarnour Berlin — Wikipedia\nBourc'hvestr-gouarnour Berlin (alamaneg : Regierender Bürgermeister von Berlin) a ra war-dro Berlin war veur a dachenn : bourc'hvestr ha penn ar gouarnamant eo war un dro rak ur gêr-stad eo Berlin, ganti ur statud doubl : ur gêr-arondisamant hag ul Land eo. Er Rotes Rathaus e vez o labourat. Dilennet e vez ar bourc'hvestr-gouarnour gant kannaded Berlin. Gallout a ra bezañ skarzhet ma vez votet ur mennad disfiz savet gant muianiver dreistel ar gannaded (mellad. 57 VvB).\nN'en deus ket kement a c'halloudoù ha kañseller Alamagn : e zivizoù a rank bezañ asantet gant Sened Berlin, ennañ eizh den all d'ar muiañ. Abaoe adreizhadenn 2006 eo dezhañ da envel ha da zigargañ ar senedourien, padal e vezent dilennet gant dilennidi kambr ar gannaded a-raok. Daou senedour, anvet ivez bourc'hvestr (alamaneg : Bürgermeister) a zo ivez, d'e skoazellañ (mellad. 56 VvB).\nRoll bourc'hvistri-gouarnourien Berlin (Kornôg) etre 1948 ha 1991 ha re vBerlin abaoe 1991\nAnv Amzeriad Strollad\nErnst Reuter 07/12/1948 - 29/09/1953 SPD\nWalther Schreiber 22/10/1953 - 11/01/1955 CDU\nOtto Suhr 11/01/1955 - 30/08/1957 SPD\nFranz Amrehn* 30/08/1957 - 03/10/1957 CDU\nWilly Brandt 03/10/1957 - 01/12/1966 SPD\nHeinrich Albertz 01/12/1966 - 19/10/1967 SPD\nKlaus Schütz 19/10/1967 - 02/05/1977 SPD\nDietrich Stobbe 02/05/1977 - 23/01/1981 SPD\nHans-Jochen Vogel 23/01/1981 - 11/06/1981 SPD\nRichard von Weizsäcker 11/06/1981 - 09/02/1984 CDU\nEberhard Diepgen 09/02/1984 - 16/03/1989 CDU\nWalter Momper 16/03/1989 - 24/01/1991 SPD\nEberhard Diepgen 24/01/1991 - 16/06/2001 CDU\nKlaus Wowereit 16/06/2001 SPD\nPajenn bourc'hvestr-gouarnour ha Kañsellerezh ar sened e lec'hienn Land Berlin\nAdtapet diwar « https://br.wikipedia.org/w/index.php?title=Bourc%27hvestr-gouarnour_Berlin&oldid=1495655 »\nKemmoù diwezhañ degaset d'ar bajenn-mañ d'an 5 Ebr 2013, da 13:35.


Front d’Alliberament de Catalunya - Wikipedia\nFront d’Alliberament de Catalunya\nFront d’Alliberament de Catalunya (FAC) ("Talbenn evit Dieubidigezh Katalonia"), krouet e 1969, a oa ar c'hentañ strollad broadelour armet hag a zifenne tezennoù ar varksouriezh-leninouriezh er Broioù Katalanek.\nKrouet e oa bet dre unaniñ disrannourion a-gozh bet izili eus Consell Nacional Català (CNC, "Kuzul Broadel Katalonia") gant disrannourion yaouank bet stummet e Joventuts Obreres d’Estat Català ("Yaouankizoù Micherour Stad Katalonia")\nEr pen-kentañ ne raent nemet skrivañ luganoù ouzh ar mogerioù, met tamm-ha-tamm e krogas ar re yaouankañ da verniañ danvez-tarzh hag armoù. Reiñ a reas FAC muioc'h a blas d'an ober fetis kentoc'h evit d'an ideologiezh pe d'ar strategiezh. Klask e rejont sevel strolloùigoù armet un tammig e pep lec'h evit lakaat pobl Katalonia he he fezh da difenn dishualded ar vro dre un emsav armet a-benn ar fin.\nEvit a sell ouzh o c'hredennoù ideologel e kave da FAC e ranke bezañ unanet ar stourm broadel hag ar stourm sokial ha difenn a raent ivez unvanidigezh an holl vroioù katalanek daoust ma ne oa staliet hag oberiant an aozadur nemet e Priñselezh Katalonia.\nEtre 1969 ha 1972 e oa bet kaset da benn gante ur c'hant gwalldaol bennak, dreist-holl a-enp da savadurioù tost ouzh renad Franco, en ur glask chom hep lazhañ den ebet.\nDa geñver o Emvod-Meur e 1973 e oa bet kemmet FAC penn-da-benn, rak divizet e oa bet leuskel a-drek an doare talbenn politikel ledan evit dont da vezañ ur strollad marksour-leninour levezonet -don gant ar vaoouriezh tost ouzh Partit Comunista de Catalunya (PCC, "Strollad komunour Katalonia").\nEmbann a reas ur gelaouenn anvet Catalunya Roja ("Katalonia Ruz").\nE 1976 e oa bet krouet Moviment Revolucionari de Catalunya (MRC, "Luskad Dispac'hel Katalonia") evit talvezout da skourr bolitikel d'ar strollad armet.\nMont a reas FAC da get e 1977 ur wezh skarzhet renad Franco ha un nebeud mizioù war-lerc'h e oa bet divodet MRC da heul.\nAdtapet diwar « https://br.wikipedia.org/w/index.php?title=Front_d’Alliberament_de_Catalunya&oldid=1879680 »\nKemmoù diwezhañ degaset d'ar bajenn-mañ d'an 26 Mez 2020, da 08:08.


Kinkladurioù evit Nedeleg\nKaset d'an/d'ar 02/12/2017\nD’ar sadorn 2 a viz an Azvent e oa birvilh e sal ar Gerlenn. Prientet e oa bet peder stal-labour get tud a youl vat ag ar Gerlenn, Nolwenn, Jislenn, Fiona, Martine ha Dominig ; da un eur hanter e oa bet degemeret ar vugale gentañ ; en holl a-benn ar fin e oa c’hwezek a vugale é troiñ a stal da stal, evit sevel kinkladurioù Nedeleg : garlantezennoù, kartennoù, kurunennoù, boulomigoù-erc’h… Ar pal a oa kas ar stalioù-se da benn e brezhoneg, evit ha get bugale hag a zo é teskiñ brezhoneg er skolioù, hag, evit lod, hag a gomz brezhoneg er gêr ivez. Un digarez, evit ar re na glevont ket brezhoneg en o familh atav, d’ober get ar brezhoneg er-maez ag ar skol.\nPlijadur a oa bet get ar vugale é sevel an traoù ha kavet o doa berr an amzer, ken na oa arru an termen da zebriñ merenn-enderv, ha da ziskouez o oberennoù d’o zud. Ha d’o c’has gete d’ar gêr forset-mat.\nBourrapl e oa bet an enderviad, peadra da reiñ c’hoant da sevel unan arall seurt-se un tamm diwezhatoc’h, evit komz e brezhoneg get ar vugale e-ser labourat get hon daouarn, tout an dud, ar re vras hag ar re vunut !


Plac’h Kreiz-Breizh a zalc’h penn - Spered ar vro - Le Télégramme\nPlac’h Kreiz-Breizh a zalc’h penn\nKenurzhierez nevez Radio Kreiz Breizh eo Virginie Botrel. Labour zo war ar stern : dilojañ a raio ar radio e Rostrenn e miz Genver.\nVirginie Botrel zo o prientiñ dilojadeg Radio Kreiz Breizh, eus Sant-Nigouden da Rostrenn. (Anna Quéré)\nE Groñvel, nepell diouzh Rostrenn, emañ ganet Virginie Botrel, kenurzhierez nevez Radio Kreiz Breizh. A-viskoazh he deus klevet programmoù ar radio kevredigezhel-mañ ha graet he doa anaoudegezh gant ar skipailh pell zo dija : « Prezidantez kelc’h keltiek Rostrenn e oan a-raok ha bep bloaz ‘vize aozet Kan ar Bobl, asambles gant tud Radio Kreiz Breizh », a zispleg ar vaouez yaouank. Koulskoude, n’eo ket hent ar radio he doa kemeret Virginie da gentañ. Goude bezañ bet o labourat war dachenn ar Gwir, he deus divizet deskiñ brezhoneg e 2018 e Roudour, e Karaez. « C’hoant ‘moa d’o’r se abaoe pell, emezi. Ur bern mignoned din a oar brezhoneg, ma mamm-gozh a gomze brezhoneg ivez, setu ‘oa poent din deskiñ bremañ ! ». Pa oa bet anvet da vont war ar post, ne oa ket bet posupl da Virginie dont diouzhtu, rak o c’hortoz ur babig e oa. « Jeannot Flageul en deus erlec’hiet ac’hanon, da c’hortoz. Pa oan en em gavet e miz Du warlene ‘moamp labouret e-pad daou viz asambles », a gont Virginie.\nDilojañ a radio\nE-touez ur skipailh pemp den emañ Virginie o labourat. Karget eo da genurzhiañ al labour ha da sevel teuliadoù evit arc’hantaouiñ ar radio. Ar pezh ne ra ket aon e mod ebet d’ur plac’h urzhiet mat evelti. « Ma labour eo ober al liamm etre ar c’huzul-merañ hag ar c’hopridi. Heuliañ a ran ar c’hontoù ivez evel-just. Ma labour n’eo ket reiñ urzhioù d’ar re all ! » emezi en ur vousc’hoarzhin. Ur pezh-mell labour zo war ar stern er mareoù-mañ : dilojet e vo studioù RKB e Rostrenn, ac’hann da fin miz Genver. « ‘Pell zo oa bet diwanet ar soñj-se. Aesoc’h e vo evit tud ar skipailh ha dreist-holl evit pediñ an dud er studio », emezi. Ur sapre cheñchamant : krouet e oa bet ar radio-se e Sant-Nigouden, tost 40 vloaz zo, e 1983 ! Virginie zo krog da renkañ an dielloù kozh. « Kavet ‘m eus fotoioù kozh deus an amzer-se, brav eo ! »\nDaoust d’an nec’hamant zo bet er miz-mañ, goude ma vefe bet dispennet dorioù ar radio e Sant-Nigouden hag e Rostrenn, e kendalc’h ar genurzhierez gant he labour. Staliet e vo ar radio nevez asambles gant kevredigezhioù all evel « Ar Fiselerezh », « Raok » pe c’hoazh « Dastum ». Un digarez da gaout ul lañs nevez evit Radio Kreiz Breizh : « Ur radio kevredigezhel eo RKB ha c’hoant hon eus da lakaat an dud a youl-vat muioc’h ‘b’ar jeu. Aesaetoc’h ‘vo evito pa vimp staliet e Rostrenn. » Kinniget e vo d’an dud kemer pezh e komisionoù, da lavar o soñj diwar-benn raktresoù ar radio. Klask a raio ivez ar skipailh labourat muioc’h gant ar skolioù en amzer da zont. « Met ne rimp ket pep tra ar bloaz da zont ! » eme ar genurzhierez, sirius anezhi. Pa ne vez ket e Sant-Nigouden, e labour Virginie asambles gant tud ar radioioù all e Breizh, dre rouedad ar CORLAB. « Plijus-tre eo, deskiñ a ran kalz a draoù ». Labourat a reont ivez war raktres ur radio niverel teiryezhek e Breizh. Ha nevez zo he deus asantet ar genurzhierez ober un taol-esae evit sevel un abadenn radio. Peadra eviti da zeskiñ traoù nevez adarre !\nAr Gwir : le Droit\nDilojadeg : déménagement\nVirginie Botrel est la nouvelle coordinatrice de Radio Kreiz Breizh, l’une des radios associatives bretonnantes parmi les plus connues en Bretagne. La jeune femme, originaire de Glomel (22), avait quitté son ancien métier pour suivre une formation en breton chez Roudour, à Carhaix. Elle a rejoint l’équipe de RKB il y a un an, à Saint-Nicodème, et s’active à un chantier d’envergure : le déménagement de la radio à Rostrenen, prévu pour le mois de janvier. L’occasion de relancer des projets pour RKB, notamment afin de revitaliser la vie associative autour de la radio. Virginie Botrel tisse également des liens avec d’autres radios associatives en Bretagne et travaille avec elles à l’émergence d’une radio numérique trilingue en Bretagne.


Buhez ar Zent. pages 323, 324, 325, 326. Encyclopédie Marikavel.\npages 323, 324, 325, 326\nn devez war-lerc'h m'en devoa Jezuz grêt anaoudegez gant Andre, Yan ha Simon, en em gavas gant Philip hag e lavaras d'ezan : « Deus ganin ! » Philip a zentas, hag en eur vont gant an hent, diouz klevet Jezuz o komz, ec'h anavezas anezan evit bezan ar C'hrist. Mall e oe gantan kas ar c'helou d'e vignon Nathanaël, a gavas azezet dindan eur wezen fiez.\n- Kavet hon deus, emezan, an hini a gomzer anezan en lezen Moyzez hag er Brofeted : Jezuz Nazareth eo, mab Jozef !\n- Deus da welet ! eme Philip; hag ec'h ejont o-daou. Jezuz, pa welas Nathanaël, a lavaras :\n- Penôs, eme Nathanaël, e c'hellet-hu anaout ac'hanon ?\n- Philip n'en devoa ket c'hoaz galvet ac'hanout; pa oas dindan ar wezen fiez, me 'm oa da welet !\n- Petra, eme Hon Zalver, abalamour m'am eus lavaret d'it : « Da welet am eus dindan ar wezen fiez, » e kredez ? Traou-all a weli souezusoc'h. En gwirione, en gwirione, m'hen layar d'ac'h, gwelet a refet an nenv digor, hag êle Doue o pignal hag o tiskenn war mab an den !\nTri de goude, Philip a oa en eured Kana hag a wele eno Jezuz oc'h ober e virakl kentan, war c'houlen ar Werc'hez Vari. Er bla war-lerc'h, e oe dibabet evit bezan unan eus an daouzek abostol.\nPa zavas c'hoant gant an Otrou da vagan ar bobl diredet d'e selaou, hag a oa hep tamm, eur gwall bennad a oa, ouz Philip hag a anaveze ar vro oad enni, eo e c'houlennas :\n- Eus a belec'h e kavfomp bara da vagan ar re-man ?\n- Daou-c'hant dinerad, eme Philip, n'eo ket re da rei e damm da bep-hini !\nJezuz en devoa grêt ar goulenn-ze outan da welet petra lavarje, rak hen a ouie ervat ar pez en devoa d'ober.\nDa Zul-Bleuniou, goude eun digemer kaer grêt da Jezuz en Jeruzalem, paganed a 'n em erbedas ouz Philip, evel ouz unan eus ar re dostan d'an Otrou, hag a lavaras d'ezan : « Ni fell d'imp gwelet Jezuz. »\nPhilip a gomzas diwar o fenn da Andre hag o-daou e kinnigjont an diavêzidi-ze d'o Otrou.\nD'ar goan divezan, evel ma oa Hon Zalver o komz d'an Ebestel eus an Tad a zo en nenv, e lavare :\n- Mac'h aaavezet ac'hanon, ec'h anavezet ma Zad. Philip ne gomprene ket.\n- Otrou, emezan, grêt d'imp gwelet an Tad hag e vezo trawalc'h !\n- Petra, eme Jezuz, keit-all a zo emon ganac'h, ha n'am anavezez ket, Philip ? An neb en deus ma gwelet, en deus gwelet ma Zad. Penôs e c'hellez neuze lavaret : diskouezet d'imp an Tad ?\n» Ha ne gredez ket ec'h on en Tad hag eman an Tad ennon ?\n» Ar c'homzou a lavaran d'ac'h n'int ket ma c'homzou, nag an oberou a ran, ma oberou; an Tad hag a vev ennon eo o gra, hen e-unan. »\nN'eus ket en Aviel a gomzou sklêroc'h evit ar re-ze, da ziskouez oa Jezuz-Krist Doue.\nGoude m'oa diskennet ar Spered-Santel war an Ebestel, Philip a yeas da brezek ar le d'ar Sithi hag a lakas tud ar vro-ze, kouls lavaret holl, da drei war ar fe gristen.\nGoude e teuas er Phriji. En Hierapolis, e oe staget ouz ar groaz ha bruzunet a dôliou mein, d'an de kentan a viz mae.\nRelegou sant Philip a oe douget goude da Rom, elec'h m'o mirer abaoue.\nJakob, mab Kleophas, a oa kenderv da Jezuz; genel a reas en Kana, er Galile. Goude ma pignas Jezuz-Krist en nenv, e oe dibabet gant an Ebestel-all da chom da eskob en Jeruzalem. Eleiz a Judevien a lakas da anaout Jezuz evel Salver ar bed.\nKarout a rê tremen gant nebeut a dra. Ne zebre tamm kig ha n'eve banne gwin ebet morse. Pedennou hirr a rê. Dre forz chom pell war bennou e zaoulin, e teuas ar c'hroc'hen warneze da vezan ken kalet ha hini eur c'hanval.\nErbla 51, an Ebestel a 'n em vodas en Jeruzalem, d'en em glevet diwar-benn al lezen goz, ne oa mui red heuilh he gourc'hemennou, hag al lezen neve a dlee bezan laket he-unan da ren hiviziken. Jakob a gomzas er c'honsil-ze; diskouez a reas oa galvet an holl da heuilh al lezen neve hiviziken, ar Judevien kenkouls hag ar baganed; koulskoude, evel evit sebelian gant enor al lezen goz, e c'houlennas ma vije lôsket ar Judevien badezet d'ober diouti c'hoaz eur pennad, war meur a dra.\nPa oe laket sant Pol er prizon, e c'hellas en em denn eus adre daouarn ar Judevien, o kas an afer da Rom. Ar re-man a oe ken kounnaret o welet an abostol bras o tiflipan eus adre o daouarn ma 'n em gemerjont ouz Jakob a stlapjont diwar c'horre an Templ war e benn d'an traou. E verzerenti a zigouezas er bla 62.\nKaeran tra zo chomet a zilerc'h sant Jakob eo al lizer skrivet gantan d'ar Judevien hag a zo komzet ennan eus an nouen :\n« Ma zo unan klanv bennak en ho touez, eme ar zant, ra lakaio beleien an lliz da zont d'e gaout, hag e pedfont warnan hag e lakfont eoul war e izili, en hano an Otrou.\n» Ha peden ar fe a zalvo an den klanv hag an Otrou a dorro d'e boan, ha ma zo pec'hejou war e ene, e vefont lemet (1). »\nKonsil Trant a lavar : « Ma teu unan bennak da lavaret n'eo ket an nouen eur zakrarnant gwirion savet gant Jezuz- Krist, hon Otrou, hag embannet gant sant Jakob, mes hepken eul lid gourc'hemennet gant an Tadou pe savet gant an dud, ra vezo milliget ! »\nAn nouen eta a zo unan eus seiz sakrarnant an Iliz; savet eo gant Mab Doue Hon Zalver Jezuz-Krist, evit ober vad da gorf ha da ene an den klanv.\nAn nouen a gresk en ene ar c'hlanvour gras ar zantelez.\nLemel a ra diwar e ene ar pec'hejou veniel, ha zoken, ar pec'hejou marvel en defe ankouaet anzav er govezion.\nMa n'hall ket ar c'hlanvour kovez, an eoul santel en deus galloud da lemel, zoken ar pec'hejou marvel, gant m'en devo ar pec'her keun da vezan kouezet enne, goude ne vefe nemet abalamour ma reont d'ezan koll ar baradoz ha mont d'an ifern.\nResteuler a ra, kalz pe nebeut, diouz ma ver tuet mat, ar boan dleet d'ar pec'hcjou a ve bet ar pardon aneze.\nLemel a ra restachou ar pec'hed, da lavaret eo, tenvalijen ar spered ha kaleder ar galon a vir ouz an ene da nijal warzu Doue.\nRei a ra nerz da c'houzanv ar boan gant pasianted, dastourm ouz an tentasionou ha da vervel ervat.\nSikour a ra ar c'horf da barean, mar deo talvoudek kement-se evit an ene; rei a ra ar yec'hed d'ar c'horf, ha nan ar vue, hag abalamour da ze, arabad gortoz ne vezo dizro ebet ken d'ar c'hlanvour, abarz rei d'ezan sakrarnant an Eoul Santel.\n(1) Eur groaz, a ro ar beleg da bokat d'ar c'hlanvour.\n(3) Tamrnou stoup, da zec'han an eoul.\n(4) Eun delien vara, eur banne dour hag eun torch d'ar beleg, da walc'hi ha da zec'han e zaouarn.\nEoul a ve laket war an daoulagad, war an diskouarn, war ar fronellou, war ar c'henou, war an daouarn ha war an treid, evit lemel holl roudou ar pec'hejou a zo et en ene dreze.\nEoul a ve laket da zaoulagad ar c'hlanvour, ma c'hello gwelet dudiou ar bed-all; d'e ziskouarn, ma c'hello klevet kan an Ele; d'e fronellou, ma c'hello santout c'houez vat liorzou ar baradoz; d'e c'henou, ma c'hello kanan an Hosannah a bado da viken; d'e zaouarn, ma c'hello briata gwir bried an eneou; d'e dreid, ma c'hello bale en lez an Otrou Doue.\n(1) Lizer sant Jakob. 14, 15et koublad.


Pietro Seni - Wikipedia\nPietro Seni a zo bet ganet e 1841 e Roma (Italia) ha marvet e miz Kerzu 1909.\nIjinour a vicher e oa.\nMestrc'hoarier echedoù italian.\nE 1865 e voe trec'h e Tournamant Sokial Roman a-raok Ferrante ha Sprega. Kampion Italia e voe e Roma e 1875 en Tournamant Broadel Kentañ, dirak Maluta ha Tonetti. Eil-diwezhañ e Roma e 1886 ha pempvet e Roma e 1900.\nKreñv e oa er c'hoari echedoù dre lizher: trec'h e voe er c'hentañ kenstrivadeg italian e 1902 hag eilvet goude Ossip Bernstein e kenstrivadeg etrebroadel ar gazetenn L'Italia Scacchistica, bet aozet e 1905.\nAdtapet diwar « https://br.wikipedia.org/w/index.php?title=Pietro_Seni&oldid=1701016 »\nKemmoù diwezhañ degaset d'ar bajenn-mañ d'an 30 Ebr 2016, da 11:59.


PIV EO KRANK DU? - Krank Du / Design & Photo-Graphisme\nPIV EO KRANK DU ?\nWar zouar ha war vor emañ Krank Du, staget e roc'h ouzh e gorn-bro met n'en deus ket aon rak foetañ bro.\nUr gontell-suis eus ar vro !\nN'ho peus ket faziet en ur vont war al lec’hienn-mañ, na rit ket bil ! Amañ ne vez ket komzet diwar-benn boued-aod pe penaos ez a en-dro ur gontell met kentoc’h diwar-benn ar c’hehentiñ.\nMeur a ostilhoù en deus Krank-du evel ur gontell-suis. Unan gant pep pav zoken ! Pep benveg zo kinniget d’ar gevelerien evit skoazellañ anezho, diouzh o ezhommoù :\nGraferezh ha kehentiñ gwelet\nFotoioù / poltrejoù\nSkridaozañ e galleg hag e brezhoneg (evel just)\nPakadurezh ha bruderezh war al lec'h gwerzh\nMathieu Le Guern, lesanvet Krank Du, en deus studiet an arzoù pleustrek ha « dizagn ar produioù » e Brest -Lise Vauban- ha goude en "Ecole Boulle" e Paris. Goude-se en deus kroget gant e labour grafour dizalc’h a-raok labourat evit an Ateliers Malegol (Lannuon) a-benn krouiñ hag ijinañ pezhioù-arrebeuri ha raktresoù-ajañzamant e-pad c’hwec’h bloaz.\nE Plougastell emañ o chom Krank Du, war-hed al lenn-vor, stok-ha-stok ouzh Brest.\n< lennit ar CV\nTalvoudekaat startijenn ar vro\nFellout a ra da g/Krank Du chom tomm ouzh e vro. E dro-spered eo zoken ! Talvoudekaat startijenn embregerezhioù ar vro, lakaat mennozhioù kevredigezhioù Penn-ar-Bed da virvilh… An dra-mañ zo pouezus forzh pegement evitañ.\nDre e zoare d'ober hag e rouedad-darempred e klask Krank Du digas pouez d’an traoù ijinet ha graet amañ. Deomp-ni da gas al labour lec'hel war-raok. Deomp-ni da lakaat ivez gazoù efed ti-gwer da zisgreskiñ.\nBezañ kizidik ouzh an endro... N’eo ket poellek evit ur c’hrank?\nDre e servijoù e skoazell Krank Du an dud mennet gant al labour-douar biologel hag an diorren padus. Kinniget eo gantañ e c'houzout-ober da bep hini a fell dezhañ konsommiñ gwelloc'h. Dalc’hoù an adaozañ hag al «lastez ebet» zo ur redi, deomp-ni da sevel asambles ur bed poellekoc'h.\nPetra emaoc'h o klask war lec'hienn Krank Du ?\nDEGEMER / PIV EO KRANK DU? / Skiant Prenet /\nHO RAKTRES / AR YEZH / KEHENTIÑ & GRAFEREZH / FOTOIOÙ / DAREMPRED / RAKPRIZ /\nBreizheo.bzh :: PortailBreton : le Web Armoricain ~~~ Bretagne, Breizh, BZH


Bro-Raez : ur plac'h dchetchen glozet gant he breur ha palforset gant he zad\nAr gizioù tchetchen a c’hellfe hor pinvidikaat ?\nE penn-kentañ miz here e oa bet kaset ur paotr tchetch dirak lez-varn ar re yaouank eus Liger-Atlantel. Ne oa ket mat dezhañ e vefe bet dibabet gant e c’hoar gizioù broioù ar c’hornôg. Ur pec’hed hervezañ. Ne oa ket mouchet he blev ha gwisket e oa mod Bro-C’hall. E 2017, e Gored ma oa ar familh o chom, e kountellas anezhi. Un « torfed a enor » gouez dezhañ..\nA-benn ar fin n’eo ket bet kaset d’ar bidouf gant ar varnerien. Pevar bloaz a doull-bac’h gant « goursez amprouadur » e tapas nemetken hag eñ kuit didrabas. N’eo ket bet klevet ar c’hevredigezhioù gwregelour o huchal da c’houde… Ha perak ‘ta hervezoc’h ?\nAr sizhun dremenet e oa tro tad ar paourkaezh plac’h da vezañ kaset dirak ar barner. Evit bezañ palforset e verc’h ar wech-mañ. Amañ ivez e felle dezhañ « gwareziñ enor e blac’h hag e familh » mod al lezenn dchetchen.\nKondaonet eo bet da 10 vloaz a doullbac’h.\nviolence des tchétchènes


Prefeti - Wikipedia\nUr prefeti zo un ti, ti ur prefed, ar c'hargad lakaet gant ur Stad e penn ur rann velesdraturel. Da skouer eo lakaet ar prefed gall e penn un departamant gall gant ar Stad c'hall, ha lojet eo en ur prefeti eta. Prefetioù zo ivez en Italia, Estonia, Japan hag ar stadoù afrikat gallek.\nPrefeti Penn-ar-Bed e Kemper\nE Frañs ez eus isprefeded ivez, lojet en ispretioù eta. Bez eus ivez prefeded hep prefeti, graet vez préfets hors cadre anezho e galleg, ha kantadoù a vije.\nPrefeti Rannvro Breizh e Roazhon : annez ar prefed. En ur savadur all emañ ar velestradurezh.\nE Breizh e vez lojet ar prefeded c'hall ha/pe o melestradur e palezioù ha kastelloù an aliesañ : prefeti Penn-ar-Bed e Kemper (ur c'hastell eus deroù an XXvet kantved), prefeti Mor-Bihan e Gwened (ur c'hastell eus ar bloavezhioù 1860), prefeti Liger-Atlantel (ur c'hastell eus an XVIIIvet kantved lec'h ma oa araok Kambr ar C'hontoù Breizh), prefeti Il-ha-Gwilen ha Rannvro Breizh e Roazhon (ur palez eus an XVIIIvet kantved). N'eus nemet Prefeti Aodoù-an-Arvor e Sant-Brieg a zo ur savadur nevez awalac'h.\nAn isprefetioù a c'hall bezañ kestell ivez : Kastell Gwitreg, Kastell Kastell-Briant, etc.\nE galleg e vez implijet ar ger préfecture koulz evit an ti evel evit ar garg, hag ivez ar gêr m'emañ ar prefeti enni, hogen a-wechoù, evit ober ar c'hemm, e vez graet gant ville-préfecture. Dont a ra ar ger gallek-se eus ar ger latin praefectura, ur garg roet en Impalaeriezh Roma.\nE brezhoneg e c'haller ober gant kêr-prefeti evit ar gêr, met peurvuiañ e vez lavaret pennlec'h departamant, pe penn-departamant, a zo daou zoare all da lavarout rik ar memes tra.\nE Geriadur an Here e kinniger ober gant prefeti ivez evit ar gêr.\nAr brefediezh eo padelezh karg ar prefed, ar brefedelezh eo an tiriad.\nAdtapet diwar « https://br.wikipedia.org/w/index.php?title=Prefeti&oldid=1959091 »


Pajenn:Morvan - Buez ar Zent, 1894.djvu/14 - Wikimammenn\nPajenn:Morvan - Buez ar Zent, 1894.djvu/14\naoter-ze, hag eur vech erruet eno e krogaz starta ma c’hellaz enn douzier a ioa var ann aoter evit klask sevel enn he zav hag en em zelc’her var he zivesker. Er memes amzer e pede a galoun ar Verc’hez Vari da rei d’ezhan ar c’herzed ; rak he dud a ioa kristenien vad, ha meur a vech dija en doa klevet hano gantho euz a c’halloud hag euz a vadelez Mamm Doue. Ar Verc’hez e devoue erfin truez outhan, ha pa zistroaz he vagerez, houma a oue souezet-maro o velet Odilon o redet da vont d’he c’haout.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/14&oldid=137317 »


Tro Breizh - Langue bretonne\nMon Tro Breizh Istor Tro Breizh®\nIstor Tro Breizh® (en breton…)\nLev evit un tamm « Troiad e Breizh » war hentoù Tro Breizh ® ! Un droiad kaer, tost da 1500 kilometr anezhi, da ober tamm-ha-tamm pe en un tennad… Ur veaj meur a gant vloaz dezhi hag a gas ac’hanoc’h betek kalon Istor Breizh, etre al lannier gouez, ar brug o liv flamm, an hentoù don, bord ar mor hag a ray deoc’h chom sebezet, bandennoù morenn, peulvanoù didrouz, gladoù marzhus, mojennoù kevrinus…\nMont war hentoù Tro Breizh ® n’eo ket bale evel m’eur kustum d’ober, n’eo ket ret erruout en ul lec’h bennak, n’eus nemet un droiad da beurechuiñ. Pep hini a doull e hent o lakaat e seulioù war roudoù Seizh Sant Diazezer Breizh, a-raok distreiñ d’al lec’h loc’hañ… ha c’hwi cheñchet !\nTro Breizh® : un « droiad da beurechuiñ »\nTro Breizh® ar Seizh Sant ?\nTud divroet eo o deus savet Breizh ! A-viskoazh, ar pellañ ma c’haller delc’her soñj, ez eus bet hentoù daremprediñ hag eskemmoù kenwerzh etre Enez-Vreizh (Breizh-Veur a vremañ) hag Arvorig (Breizh a vremañ).\nAdalek an 3vet kantved war-lerc’h J.K. e oa bet lakaet tud eus Enez-Vreizh da zont da sikour an Impalaeriezh Roman he doa ezhomm soudarded en Arvorig evit talañ ouzh tagadennoù ar birated pikt, skot, sakson, frizian ha kement zo.\nEtre ar 5vet hag ar 7vet kantved war-lerc’h J.K. e teuas strolladoù tud en o fezh, klannoù, en o fenn menec’h hag a oa ganet an darn vrasañ anezhe e tiegezhioù uhel, da dreuziñ Mor Breizh evit en em staliañ en Arvorig. Da neuze e oa prest ar vro da zegemer anezho. Meur a dra zo kaoz d’an eil koulzad divroañ-se, ha ned eont ket an eil enep egile :\nkement d’ur mare ma oa ar misionoù hag an avielerezh en o barr gant ar venec’h kelt…\nSetu ma vez enoret 7 eus ar Sent Diazezerien-se gant ar birc’hirined hag o Zro Breizh : sant Paol Aorelian e Kastell-Paol (29), sant Tual e Landreger (22), sant Brieg (22), sant Maloù (35), sant Samzun e Dol (35), sant Padern e Gwened (56), sant Kaourantin e Kemper (29).\nTro Breizh®, alc’hwez ar baradoz ?\nHervez ur vojenn gozh eus Breizh e vefe sur kement Breton hag en deus echuet e Dro Breizh ® a-raok fin e vuhez da c’hounit e varadoz. Er c’hontrol, ma ne zeu ket a-benn d’en ober a-raok fin e vuhez… e vo ret dezhañ en ober ur wech marv o vont hed e arched war-raok bep bloaz ! Sed aze un afer avat…\nTro Breizh®, un droiad war-zu ar sav-heol ?\nA-dra-sur n’eo ket Tro Breizh ® un dro-vale evel ar re all ! Ne vezer ket war an hent evit mont d’ul lec’h bennak, evit peurechuiñ un droiad ne lavaromp ket… Mont a ra an hent-se d’ober an dro da Vreizh en ur zegas da soñj eus hec’h istor hag hec’h identelezh. « Ober Tro Breizh ® » a dalvez ivez evit pep hini mont da doullañ e hentig dezhañ e deun e ene, gant se n’eo ket an den evit distreiñ d’ar gêr goude-se evel ma oa pa oa o ; loc’hañ ! Gant ar c’hilometroù hag ar c’hejadennoù ec’h adkaver ar pep pouezusañ hag e reer un tamm « diboultrennañ » d’ar spered, ar pezh a ra kalz a vad… Ouzhpenn-se, ez a Tro Breizh ® penn er sav-heol kantvedoù zo… Gant an droiad kozh e vez stummet pirc’hirined nevez-flamm !